               AN COIMISIÚN EORPACH
            An Bhruiséil,30.9.2015
            COM(2015) 473 final
            2015/0225(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) Uimh. 575/2013 maidir le ceanglais stuamachta i gcomhair institiúidí creidmheasa agus gnólachtaí infheistíochtaí
            (Téacs atá ábhartha maidir leis an LEE)
            {SWD(2015) 185 final}{SWD(2015) 186 final}

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  Beidh de thoradh ar fhorbairt margaidh urrúsúcháin a chur chun cinn, chomh fada is go bhfuil an margadh sin bunaithe ar dhea-chleachtais, gur fusa siúl a chur an athuair faoin bhfás inbhuanaithe agus faoi chruthú post, rud atá ag teacht le príomhchuspóir an Choimisiúin. Ina theannta sin, ach comhchreat urrúsaithe ardchaighdeáin a bheith san Aontas Eorpach, is fusa tuilleadh comhtháthaithe ar mhargaí airgeadais san Aontas a chur chun cinn, agus beidh sé ina chuidiú freisin chun foinsí cistithe a éagsúlú agus caipiteal a dhíghlasáil i dtreo go mbeidh sé níos éasca ar institiúidí creidmheasa iasachtaí a thabhairt do theaghlaigh agus do ghnólachtaí. Ní mór an dá chéim a leanas a thabhairt d’fhonn an cuspóir sin a bhaint amach.

                  Is é an chéad chéim díobh seo ná comhchreat urrúsaithe substainteach a fhorbairt do gach rannpháirtí sa mhargadh seo agus fothacar d’idirbhearta a shainaithint a chomhlíonann critéir incháilitheachta áirithe, mar atá: urrúsuithe simplí trédhearcacha caighdeánaithe (urrúsuithe STC). Sin é is ábhar do thogra an Choimisiúin le haghaidh Rialachán Urrúsúcháin. Is é an dara céim ná leasuithe a dhéanamh ar an gcreat rialála urrúsuithe i ndlí an Aontais Eorpaigh, lena náirítear na muirir chaipitil a ghearrtar ar institiúidí creidmheasa agus ar ghnólachtaí infheistíochta a thionscnaíonn, a urraíonn nó a infheistíonn sna hionstraimí seo, d'fhonn foráil a dhéanamh chun láimhseáil rialála atá níos íogaire ó thaobh priacail a chur ar fáil le haghaidh urrúsuithe STC.

                  Tá foráil maidir le láimhseáil rialála dhifreáilte den sórt sin déanta cheana in ionstraimí reachtacha áirithe, go sonrach sa Ghníomh Tarmligthe maidir le riachtanais stuamachta i leith leachtacht na mbanc (Cóimheas Cumhdaigh Leachtachta)
                     1
                  . Ní mór é sin a chomhlánú anois trí leasú a dhéanamh ar an láimhseáil caipitil rialála le haghaidh urrúsuithe i Rialachán Uimh. 575/2013 ('RCC')
                     2
                  . Tá an creat urrúsaithe atá i bhfeidhm faoi láthair sa 'Rialachán maidir le Ceanglais Chaipitil' (RCC) bunaithe go príomha ar na caighdeáin a leag Coiste Basel um Maoirseacht ar Bhaincéireacht ('CBMB') síos breis is deich mbliana ó shin agus ní dhéantar aon idirdhealú sna caighdeáin seo idir urrúsuithe STC agus idirbhearta eile atá níos casta agus níos teimhní.

                  Léirigh an ghéarchéim airgeadais dhomhanda go raibh roinnt easnamh ar an gcreat urrúsaithe atá ann i láthair na huaire, lena náirítear:

                  • an méid a bhítear ag brath go meicníoch ar rátálacha seachtracha le linn ceanglais chaipitil a shocrú;

                  • easpa íogaireachta ó thaobh priacail de dheasca easpa spreagaithe priacail sna modhanna a úsáidtear le linn ualuithe priacail a shocrú;

                  • éifeachtaí aille comhthimthriallacha sna ceanglais chaipitil.

                  D'fhonn dul i ngleic leis na heasnaimh seo agus cur le teacht aniar na ninstitiúidí i ndáil le suaití a bhíonn sa mhargadh, ghlac CBMB moladh maidir le creat urrúsaithe athbhreithnithe i mí na Nollag 2014
                     3
                   ('Creat Basel Athbhreithnithe'). Ceapadh Creat Basel Athbhreithnithe chun castacht na gceanglas caipitil rialála mar atá i láthair na huaire a laghdú, chun léiriú níos fearr a thabhairt ar na priacail a bhaineann le suíomhanna in urrúsú áirithe agus chun deis a thabhairt d'institiúidí an teolas atá ar fáil acu cheana a úsáid d'fhonn ceanglais chaipitil a leithdháileadh ar bhonn a ríomhanna féin, rud a laghdóidh ar an méid a bhítear ag brath ar rátálacha seachtracha. Faoi Chreat Basel Athbhreithnithe féadfaidh institiúidí na ceanglais chaipitil le haghaidh a suíomhanna urrúsúcháin féin a ríomh i gcomhréir le hordlathas aonair cur chuige, ordlathas a bhfuil Cur Chuige Bunaithe ar Rátálacha Inmheánacha ag a bharr. I gcás nach féidir le hinstitiúid cur chuige bunaithe ar rátálacha inmheánacha a úsáid, ní mór di Cur Chuige Bunaithe ar Rátálacha Seachtracha a úsáid, ach measúnú creidmheasa seachtrach a bheith déanta ar an risíocht, a chomhlíonann sraith ceanglas oibríochtúil. I gcás nach féidir leis an institiúid Cur Chuige Bunaithe ar Rátálacha Seachtracha a úsáid, toisc í a bheith lonnaithe i ndlínse nach gceadaítear a úsáid inti nó toisc nach bhfuil an teolas is gá aici chun an cur chuige sin a úsáid, bainfidh an institiúid úsáid as Cur Chuige Caighdeánaithe ar bhonn foirmle a chuir na húdaráis mhaoirseachta ar fáil.

                  Níl aon fhoráil déanta go fóill i gCreat Basel Athbhreithnithe maidir le láimhseáil níos íogaire ó thaobh priacail le haghaidh urrúsuithe STC. Ar a shon sin, tá CBMB i mbun oibre chun na critéir STC a glacadh i gcomhar leis an Eagraíocht Idirnáisiúnta um Choimisiúin Urrús (IOSCO) an 23 Iúil 2015 a chuimsiú sa chreat nua
                     4
                  . Níltear ag súil leis go mbeidh toradh ar bith ar an sreabhadh oibre seo go dtí lár 2016.

                  Ar leibhéal na hEorpa, tar éis don Choimisiún glao ar chomhairle a chur amach, d’eisigh an tÚdarás Baincéireachta Eorpach ('ÚBE) tuarascáil ar urrúsuithe cáilitheacha an 7 Iúil 2015
                     5
                   inar moladh muirir chaipitil ar urrúsuithe STC a ísliú go leibhéal stuama atá i gcoibhneas leo sin a leagadh síos i gCreat Basel Athbhreithnithe agus moladh inti freisin na ceanglais caipitil rialála le haghaidh urrúsuithe a leagadh síos in RCC a leasú i gcomhréir le Creat Basel Athbhreithnithe i dtreo go rachfaí i ngleic leis na laigí atá sna rialacha reatha. I gcás urrúsuithe STC, rinne ÚBE na trí mhodh a d’fhorbair CBMB le haghaidh Chreat Basel Athbhreithnithe a athchalabrú síos.

                  D'fhonn rannchuidiú le príomhchuspóirí thogra an Choimisiúin le haghaidh Rialachán Urrúsúcháin, mar atá margaí urrúsúcháin a atosú ar bhonn níos inbhuanaithe agus ionstraim shábháilte éifeachtúil le haghaidh cistiú agus bainistiú priacail a dhéanamh den urrúsú, tá sé beartaithe na ceanglais caipitil rialála le haghaidh urrúsuithe in RCC a leasú d'fhonn:

                  - na modhanna le caipiteal rialála a ríomh, mar a leagadh síos i gCreat Basel Athbhreithnithe (Airteagail 254 go 268), a chur chun feidhme; agus

                  - urrúsuithe STC a athchalabrú feasta ar shlí a bheadh i gcomhréir leis an moladh a rinne ÚBE(Airteagail 243, 260, 262 agus 264).

               Ar an gcéad dul síos, agus chun nach mbeifí ag brath go meicníoch ar rátálacha seachtracha, ba cheart do gach institiúid tarraingt ar an ríomh atá déanta aici féin ar na ceanglais caipitil rialála i gcás ina bhfuil cead aici an Cur Chuige Bunaithe ar Rátálacha Inmheánacha (IRB) a úsáid maidir le risíochtaí atá ar aon dul le risíochtaí foluiteacha an urrúsaithe atá i dtreis, agus i gcás ina bhfuil ar a cumas na ceanglais caipitil rialála a bhaineann leis na risíochtaí foluiteacha, faoi mar nár urrúsaíodh ('Kirb') iad, a ríomh, agus iad sin faoi réir ionchur áirithe réamhshainithe ('SECIRBA') i ngach cás. Ba cheart ansin teacht a bheith ar Chur Chuige Urrúsaithe Bunaithe ar Rátálacha Seachtracha ('SECERBA') ag institiúidí nach bhféadfaidh úsáid a bhaint as SECIRBA i ndáil lena suíomhanna in urrúsú áirithe. Faoi SECERBA, ba cheart ceanglais chaipitil a shannadh do thráinsí urrúsúcháin ar bhonn a rátálacha seachtracha. I gcás nach bhfuil fáil ar cheachtar den chéad dá chur chuige sin nó i gcás ina mbeadh de thoradh ar SECERBA a úsáid ceanglais caipitil rialála a theacht chun cinn atá díréireach i gcoibhneas leis an bpriacal creidmheasa atá leabaithe sna risíochtaí foluiteacha, ba cheart sna cásanna sin institiúidí a bheith in ann an Cur Chuige Urrúsaithe Caighdeánaithe ('SECSA') a chur i bhfeidhm, ach an cur chuige a bheith bunaithe ar fhoirmle a chuir na húdaráis mhaoirseachta ar fáil agus na ceanglais chaipitil a dhéanfaí a ríomh faoin gcur chuige SA á núsáid mar ionchur i ndáil leis na risíochtaí foluiteacha, más rud é nár urrúsaíodh iad ('KSA').

                  Chomh maith le hathsheoladh na margaí urrúsúcháin a éascú, beidh an Coimisiún ar thús cadhnaíochta de thoradh an togra seo chomh fada is a bhaineann le forbairtí a d’fhéadfaí a dhéanamh amach anseo ar shreabhadh oibre CBMB maidir le láimhseáil rialála urrúsuithe STC agus chomh fada is a bhaineann le rannchuidiú le cuspóirí sreafa oibre den sórt sin a bhaint amach ó thaobh an Aontais Eorpaigh de.

                  Déanfaidh an Coimisiún tráth nach déanaí ná 3 bliana i ndiaidh an dáta a thiocfaidh an Rialachán seo i bhfeidhm athbhreithniú ar an gcur chuige atá beartaithe ann maidir le ceanglais chaipitil le haghaidh risíochtaí urrúsaithe, lena náirítear an tordlathas modhanna, agus a thionchar sin ar athruithe sna margaí urrúsúcháin á chur san áireamh mar aon leis an ngá atá ann cobhsaíocht airgeadais a chaomhnú san Aontas Eorpach.

               •Comhsheasmhacht le forálacha beartais atá sa réimse beartais cheana féin

                  Is cuid den phacáiste reachtaíochta atá beartaithe ag an gCoimisiún na hathbhreithnithe ar an láimhseáil caipitil rialála le haghaidh urrúsuithe atá le fáil in RCC, pacáiste lena náirítear an Rialachán Urrúsúcháin agus atá ceaptha le critéir STC a shainaithint agus sraith chomhchoiteann rialacha a leagan síos le haghaidh na nearnálacha seirbhísí airgeadais ar fad sna réimsí seo a leanas: coinneáil priacail, dícheall cuí agus ceanglais maidir le nochtadh. Is bunchloch i dtionscadal Aontas na Margaí Caipitil margadh urrúsúcháin a fhorbairt san Aontas Eorpach a bheidh níos sábháilte agus níos inbhuanaithe, lena gcuideofar cuspóirí an tionscadail a bhaint amach, mar atá tuilleadh comhtháthaithe a dhéanamh ar na margaí airgeadais agus foinsí cistithe atá níos éagsúlaithe a chur ar fáil le haghaidh gheilleagar an Aontais Eorpaigh.

               •Comhsheasmhacht le beartais eile de chuid an Aontais

                  Sa Phlean Infheistíochta don Eoraip a thíolaic an Coimisiún an 26 Samhain 2014, aithníodh cúig réimse ina raibh gá le beart a dhéanamh sa ghearrthéarma, agus ar na réimsí sin luadh an gá atá le margadh inbhuanaithe le haghaidh urrúsuithe ardchaighdeáin a chruthú. Beidh de thoradh ar an Rialachán leasaitheach seo gur fusa tuilleadh post a chruthú agus fás inbhuanaithe a spreagadh, ar príomhchuspóirí de chuid an Choimisiúin iad araon, agus nach ndéanfar na botúin a rinneadh roimh an ngéarchéim an athuair. Ina theannta sin, tiocfaidh den chreat stuamachta leasaithe seo gur fusa tuilleadh comhtháthaithe ar mhargaí airgeadais an Aontais Eorpaigh a chur chun cinn agus cuidiú a bheidh ann freisin chun foinsí cistithe a éagsúlú agus caipiteal a dhíghlasáil le haghaidh ghnólachtaí de chuid an Aontais. Ar deireadh, beidh de thoradh ar an gcreat stuamachta leasaithe gur fusa caipiteal a leithdháileadh ar shlí níos éifeachtúla, éagsúlú punainne a chur ar fáil d'infheisteoirí agus feabhas ar an mórchóir a chur ar éifeachtúlacht mhargaí caipitil an Aontais Eorpaigh.

               2.BUNÚS DLÍ, COIMHDEACHT AGUS COMHRÉIREACHT

               Is é is bunús dlí don togra seo Airteagal 114(1) den Chonradh ar Fheidhmiú an Aontais Eorpaigh ('CFAE'), a thugann cumhacht do Pharlaimint na hEorpa agus don Chomhairle bearta maidir le comhfhogasú na bhforálacha atá leagtha síos de réir dlí, le rialachán nó le gníomhaíocht riaracháin sna Ballstáit a ghlacadh, arb é is cuspóir dóibh bunú agus feidhmiú an mhargaidh inmheánaigh.

               Leagtar síos in RCC, arna leasú i gcomhréir leis an togra reatha, creat stuamachta comhchuibhithe de chuid an Aontais le haghaidh institiúidí creidmheasa agus gnólachtaí infheistíochta trí rialacha aonfhoirmeacha a bhunú is infheidhme go díreach maidir leis na hinstitiúidí réamhráite, lena náirítear muirir chaipitil ar phriacal creidmheasa atá ceangailte le suíomhanna urrúsúcháin. Áiritheofar de dhroim an chomhchuibhithe seo go mbeidh cothrom iomaíochta ann d'institiúidí creidmheasa agus do ghnólachtaí infheistíochta de chuid an Aontais agus go méadófar ar an iontaoibh is féidir a thabhairt le cobhsaíocht na ninstitiúidí fud fad an Aontais, lena náirítear a mbíonn ar siúl acu ina gcáil mar infheisteoirí, tionscnóirí nó urraitheoirí i margaí urrúsúcháin.

               •Coimhdeacht (le haghaidh inniúlacht neamheisiach)

               Is faoi reachtaíocht an Aontais amháin is féidir a áirithiú gurb ionann an láimhseáil caipitil rialála le haghaidh urrúsuithe atá ar fáil ag na hinstitiúidí creidmheasa agus na gnólachtaí infheistíochta uile a bhíonn ag feidhmiú i níos mó ná Ballstát amháin. Beidh de thoradh ar cheanglais caipitil rialála chomhchuibhithe go náiritheofar cothrom iomaíochta, go laghdófar ar an gcastacht rialála, go seachnófar costais chomhlíonta gan údar dlisteanach maidir le gníomhaíochtaí trasteorann, go gcuirfear tuilleadh comhtháthaithe chun cinn i margaí an Aontais Eorpaigh, agus cuidiú a bheidh iontu freisin chun deireadh a chur le deiseanna arbatráiste rialála. Lena chois sin, áirithíonn gníomhaíocht ar leibhéal an Aontais Eorpaigh go mbeidh ardleibhéal cobhsaíochta airgeadais i bhfeidhm ar fud an Aontais. Ar na cúiseanna sin, leagtar síos ceanglais caipitil rialála le haghaidh urrúsuithe in RCC agus is trí bhíthin leasuithe ar an Rialachán sin amháin is féidir an cuspóir atáthar a lorg sa togra seo a bhaint amach. Dá réir sin, comhlíonann an togra seo na prionsabail choimhdeachta agus chomhréireachta a leagtar amach in Airteagal 5 de CFAE.

               •Comhréireacht

                  Is leasuithe spriocdhírithe amháin atá déanta sa togra ar RCC: ní dhearnadh ach na leasuithe ba ghá chun aghaidh a thabhairt ar an bhfadhb a thuairiscítear i Roinn 1.

               •An rogha ionstraime

               Chuathas i muinín Rialacháin ar an ábhar gur gá leasú a dhéanamh ar RCC i gcomhréir leis an togra.

               3.TORTHAÍ NA MEASTÓIREACHTAÍ EX POST, NA gCOMHAIRLIÚCHÁN LEIS NA PÁIRTITHE LEASMHARA AGUS NA MEASÚNUITHE IARMHARTA

               •Comhairliúcháin leis na geallsealbhóirí

               Lean seirbhísí an Choimisiúin obair na bhfóram Eorpach agus na bhfóram idirnáisiúnta go dlúth, go háirithe i dtaca le sreabhadh oibre ÚBE agus sreabhadh oibre CBMB, agus ghlac na seirbhísí sin páirt san obair.

               Lena chois sin, chuir an Coimisiún comhairliúchán poiblí ar bun i mí Feabhra 2015, comhairliúchán lenar cuimsíodh príomheilimintí an togra seo. Is iomaí cineál freagróra a chuir a thuairimí faoi bhráid an Choimisiúin, lena náirítear líon iomchuí geallsealbhóirí san earnáil baincéireachta (údaráis mhaoirseachta, bainc cheannais, lucht an tionscail), agus ba léir uathu go rabhthas go fada fairsing ar aon fhocal gur gá don Aontas Eorpach beart a dhéanamh sa réimse seo agus chuir siad ionchur ar fáil maidir leis na sainbhearta ba ghá a chur chun feidhme agus leis an toradh a d’fhéadfadh bheith orthu, idir chostais agus dochair. Gheofar achoimre ar na freagraí a tugadh ar an gcomhairliúchán poiblí sa mheasúnú iarmharta a ghabhann leis seo. Tá na freagraí aonair le fáil ar shuíomh gréasáin an Choimisiúin 'EUSurvey'
                  6
               .

               Ina theannta sin, rinne an Coimisiún comhairliúcháin faoi leith le gach Ballstát trí bhíthin an tSainghrúpa maidir le Baincéireacht, Íocaíochtaí agus Árachas ag a gcruinniú siúd an 22 Iúil 2015.

               •Saineolas a bhailiú agus a úsáid

               Mar thoradh ar an bPáipéar Uaine maidir le cistiú fadtéarmach gheilleagar na hEorpa
                  7
               , d'eisigh an Coimisiún glao ar chomhairle a bhí dírithe ar ÚBE d'fhonn fianaise a bhailiú agus cibé ionchur atá le fáil a thiomsú maidir leis na tréithe is iomchuí lena sainaithnítear urrúsuithe STC agus cé chomh hiomchuí is atá sé, ó thaobh na stuamachta de, cóir fhabhrach dhifreáilte a dheonú d'urrúsuithe STC chun margaí urrúsúcháin an Aontais Eorpaigh a chothú.

               Freagra ó ÚBE ar an nglao sin an Choimisiúin atá sa tuarascáil ar urrúsuithe cáilitheacha a d'fhoilsigh ÚBE an 7 Iúil 2015.

               •Measúnú iarmharta

               Chun an togra seo a réiteach ullmhaíodh agus pléadh Measúnú Iarmharta i gcomhar le Grúpa Stiúrtha Idirsheirbhíse.

               Léiríonn an measúnú iarmharta a ghabhann leis an Rialachán Urrúsúcháin go soiléir na buntáistí ó thaobh éifeachtúlachta agus éifeachtachta de a bhaineann le (a) creat rialála athbhreithnithe a thabhairt isteach maidir le muirir chaipitil ar risíochtaí d'urrúsuithe, agus (b) láimhseáil urrúsuithe STC a dhifreáil agus aird á tabhairt ag an am céanna ar chuspóirí foriomlána phacáiste reachtaíochta an Choimisiúin maidir le hurrúsú, i.e. deireadh a chur leis an stiogma a bhraitheann infheisteoirí i leith urrúsuithe; deireadh a chur leis na míbhuntáistí rialála i gcás táirgí STC; agus costais oibríochtúla ró-arda d'eisitheoirí agus d'infheisteoirí a laghdú nó deireadh a chur leo. Beidh toradh dearfach, ar níos mó ná aon chuntar amháin, ann má dhéantar idirdhealú soiléir feasta i réimse na muirear caipitil idir urrúsuithe atá simplí trédhearcach caighdeánaithe agus iad sin nach bhfuil, mar atá:

               –b'íogaire ó thaobh priacail an creat urrúsaithe a bheadh ann dá thairbhe sin, agus ba chothroime freisin é;

               –dhéanfadh ceanglais chaipitil fhabhracha na bainc a dhreasú chun cloí le critéir dhifreáilte STC;

               –spreagfaí infheisteoirí le dul isteach sa mhargadh urrúsúcháin an athuair ar an ábhar go mba léir dóibh ansin, agus creat difreáilte i réim, gurbh fhearr an calabrú a dhéanfaí ar na priacail agus gur lú an seans, dá réir sin, go dtarlódh géarchéim shistéamach arís.

               Cuireadh an Tuarascáil um Measúnú Iarmharta faoi bhráid an Bhoird um Ghrinnscrúdú Rialála an 17 Meitheamh 2015. Bhí cruinniú ag an mbord an 15 Iúil 2015. Thug an Bord tuairim dhearfach ar na leasuithe atá beartaithe maidir le láimhseáil caipitil rialála le haghaidh institiúidí atá faoi réir RCC.

               •Oiriúnacht rialála agus simpliú

                  Thiocfadh den togra seo go ndéanfaí simpliú suntasach ar an gcreat stuamachta le haghaidh rialáil caipitil is infheidhme maidir le hinstitiúidí creidmheasa agus gnólachtaí infheistíochta, arb infheisteoirí, tionscnóirí nó urraitheoirí ar urrúsuithe iad, trí ordlathas aonair cur chuige is infheidhme maidir le gach institiúid a ghlacadh chucu féin, gan beann ar an gcur chuige a úsáidtear chun na ceanglais chaipitil a bhaineann leis na risíochtaí foluiteacha a ríomh, agus, ina theannta sin, chuirfí roinnt láimhseálacha sonracha le haghaidh catagóirí áirithe suíomhanna urrúsúcháin ar ceal. B'fhearr a d'fhéadfaí comparáid a dhéanamh idir institiúidí dá thairbhe sin agus laghdófaí go mór ar na costais chomhlíonta.

               •Cearta bunúsacha

                  Níl aon iarmhairtí ag an togra seo maidir le cosaint na gceart bunúsach.

               4.IMPLEACHTAÍ BUISÉADACHA

                  Níl aon impleachtaí buiséadacha ag an togra seo.

               5.EILIMINTÍ EILE

               •Pleananna cur chun feidhme agus socruithe faireacháin, meastóireachta agus tuairiscithe

               Déanfar dlúthfhaireachán i gcomhar le hÚBE ar thionchar an chreata nua agus déanfar foráil in RCC maidir le húdaráis inniúla mhaoirseachta ar bhonn na socruithe i dtaobh tuairisciú maoirseachta atá ann agus ar bhonn na gceanglas nochta atá ar institiúidí. Cuirfear faireachán agus meastóireacht an chreata nua i bhfeidhm ar an leibhéal domhanda, go háirithe i dtaca le CBMB, mar chuid dá mhisean siúd.

               •Doiciméid mhíniúcháin (i gcás treoracha)

                  Ní infheidhme.

               6.MÍNIÚ MIONSONRAITHE AR FHORÁLACHA SONRACHA AN TOGRA

               (a)Idirghníomhú agus comhsheasmhacht idir gnéithe éagsúla an phacáiste

               Aon phacáiste reachtaíochta amháin is ea an Rialachán seo agus an Rialachán Urrúsúcháin arna dtógáil le chéile. Faoi mar a luaigh go leor geallsealbhóirí le linn an chomhairliúcháin phoiblí, níor leor per se critéir incháilitheachta STC a fhorbairt d'fhonn margaí urrúsúcháin an Aontais a athnuachan mura bhfuil cóir nua stuamachta á leanúint, go háirithe i réimse na gceanglas caipitil, rud a thabharfaidh léiriú níos fearr ar a sainthréithe.

               Leagtar síos sa togra reatha na ceanglais chaipitil a bhaineann le suíomhanna urrúsúcháin, lena náirítear láimhseáil níos íogaire ó thaobh priacail le haghaidh urrúsuithe STC, agus tugtar tuairisc ar na critéir incháilitheachta le haghaidh urrúsuithe STC, mar aon le forálacha trasearnála eile, sa Rialachán Urrúsúcháin féin. Cuimsítear leo sin go háirithe na forálacha uile a ghabhann le coinneáil priacail, dícheall cuí agus ceanglais nochta, a áiríodh roimhe sin i gCuid V de RCC. Is é an dála céanna é ag roinnt sainmhínithe a áiríodh an chéad lá in Airteagal 4, ar de chineál ginearálta iad, agus a aistríodh dá réir sin go dtí an creat reachtach trasearnála.

               Tar éis an togra reatha tá sé i gceist go ndéanfaí leasú amach anseo ar Ghníomh Tarmligthe CCL chun go mbeadh sé ag teacht leis an Rialachán Urrúsúcháin. Déanfar leasú go sonrach ar na critéir incháilitheachta le haghaidh urrúsuithe mar shócmhainní Leibhéal 2B in Airteagal 13 de Ghníomh Tarmligthe CCL sa chaoi go mbeidh sé ag teacht leis na critéir ghinearálta i gcomhair urrúsuithe STC a leagadh síos sa Rialachán Urrúsúcháin. Níorbh fhéidir leasuithe ar an nGníomh Tarmligthe seo a dhéanamh go fóill ós rud é go leanann nós imeachta éagsúil iad agus go mbraitheann na leasuithe céanna ar thoradh na caibidlíochta reachtaí faoin bpacáiste seo.

               (b)Méideanna risíochta atá ualaithe ó thaobh priacail le haghaidh suíomhanna urrúsúcháin a ríomh

               D'fhonn comhsheasmhacht inmheánach agus comhleanúnachas foriomlán an téacs a chaomhnú agus a fheabhsú, cuirtear caibidil nua in áit Caibidil 5 de Theideal II, Cuid a Trí de RCC, sa togra reatha, cé go bhfuil roinnt Airteagal inti atá le leasú, más go teoranta féin é. Baineann sin go háirithe le Roinn 2 (Aistriú priacail shuntasaigh a aithint), cuid de Roinn 3 (Foroinn 1: Forálacha Ginearálta) agus Roinn 4 (Measúnuithe creidmheasa seachtracha).

               Cuimsítear na hathruithe is mó a bhaineann le hábhar sna hAirteagail 254 go 270a nua. Ar bhonn an chreata a d'athbhreithnigh CBMB cuirtear chun feidhme sraith nua cur chuige is infheidhme maidir le sócmhainní atá ualaithe ó thaobh priacail (RWAanna) do risíochtaí urrúsaithe. Braithfidh an úsáid a dhéantar de gach cur chuige díobh seo ar a bhfuil d'eolas ina thaobh ag an institiúid ar léi an suíomh urrúsúcháin. Bainfidh an tordlathas aonair cur chuige seo le hinstitiúidí a úsáideann an cur chuige caighdeánaithe (SA) le haghaidh priacal creidmheasa mar aon leosan a úsáideann an cur chuige bunaithe ar rátálacha inmheánacha (IRB) ina chomhair.

               (c)Ordlathas nua cur chuige (Airteagail 254 go 270a)

               Tá an Cur Chuige Bunaithe ar Rátálacha Inmheánacha (SECIRBA) ag barr an ordlathais athbhreithnithe agus baintear feidhm sa chur chuige sin as faisnéis KIRB mar phríomhionchur. Is éard is KIRB ann an muirear caipitil ar na risíochtaí foluiteacha atá bunaithe ar chreat IRB (cibé acu ardchur chuige nó bunchur chuige a úsáidtear). Chun go bhféadfaidh banc cur chuige SECIRBA a úsáid, beidh aige: (i) samhail IRB, arna faomhadh ag na húdaráis mhaoirseachta, a fhreagraíonn do na risíochtaí foluiteacha atá sa chomhthiomsú urrúsaithe; agus (ii) a dhóthain faisnéise d'fhonn meastachán a dhéanamh ar KIRB. Ó tharla nach féidir tionchar ábhartha na haibíochta a áireamh sa tslánchruinne trí bhíthin KIRB amháin, ionchorpraíonn SECIRBA aibíocht tráinse go sainráite mar spreagaí breise priacail. Tá an sainmhíniú ar an ní is aibíocht tráinse ann bunaithe ar mheánaibíocht ualaithe shreafaí conarthacha airgid an tráinse. In ionad an mheánaibíocht ualaithe a ríomh, is ceadmhach d'institiúid aibíocht deiridh dhlíthiúil an tráinse (agus caolchorrlach á chur i bhfeidhm acu) a roghnú mar áis. Tá uastairseach cúig bliana agus íostairseach bliana infheidhme i ngach cás.

               I gcás institiúidí nach bhfuil in ann KIRB a ríomh i ndáil lena suíomh in urrúsú áirithe, ní mór dóibh Cur Chuige Bunaithe ar Rátálacha Seachtracha ('SECERBA') a úsáid le haghaidh méideanna risíochta ualaithe ó thaobh priacail a ríomh. Faoi ERBA, sanntar ualú priacail ('RW') de réir measúnuithe creidmheasa (nó rátálacha bunaithe ar thátal), shinsearacht an tsuímh agus ghráinneacht an chomhthiomsaithe fholuitigh. I gcás nach féidir le hinstitiúid SECERBA a úsáid, cuirfidh sí chun feidhme ina áit sin an Cur Chuige Urrúsaithe Caighdeánaithe ('SECSA'). Úsáidtear KSA sa chur chuige caighdeánaithe ('SA'), mar atá, an muirear caipitil ar na risíochtaí foluiteacha mar chuid de SA, móide fachtóir 'W', atá cothrom le cóimheas shuim chomhthiomsú na risíochtaí foluiteacha uile atá faillitheach i ndáil le suim iomlán na risíochtaí foluiteacha. I gcás ina mbeadh de thoradh ar SECERBA ceanglais caipitil rialála a theacht chun cinn atá díréireach leis an bpriacal creidmheasa atá leabaithe sna risíochtaí a fholuíonn urrúsú, féadfaidh institiúidí SECSA a chur i bhfeidhm go díreach i ndáil le suíomhanna an urrúsaithe, ach an túdarás inniúil a bheith i ndiaidh athbhreithniú a dhéanamh orthu roimh ré.

               I gcás institiúidí nach bhfuil in ann SECIRBA, SECERBA nó SECSA a úsáid i gcomhair risíocht urrúsaithe áirithe, ní mór dóibh ualú priacail 1 250 % a shannadh don risíocht.

               Íosualú priacail 15 % atá socair don uile risíocht urrúsaithe agus do na trí chur chuige go léir. Tá údar leis an íosualú priacail seo toisc priacail áirithe a bheith á leanúint, lena náirítear priacail de bharr samhaltú agus priacail ghníomhaireachta, agus b'fhéidir a áitiú gur mó na priacail réamhráite sin i gcás risíochtaí urrúsaithe ná i gcás catagóirí eile risíochtaí. D'fhéadfaí neamhchinnteacht áirithe a chothú dá ndeasca sin maidir le meastacháin chaipitil d'ainneoin feabhas a bheith curtha ar an gcreat nua i dtaca le híogaireacht fhoriomlán ó thaobh priacail.

               (d)Láimhseáil níos íogaire ó thaobh priacail le haghaidh urrúsuithe STC

               Cuirtear cóir stuamachta atá níos íogaire ó thaobh priacail ar fáil le haghaidh urrúsuithe STC, i gcomhréir leis an modheolaíocht a bheartaigh ÚBE sa tuarascáil ar urrúsuithe cáilitheacha faoi gach ceann de na trí chur chuige nua atá molta maidir le RWAanna a ríomh (Airteagail 260, 262 agus 264 Nua). Tá athchalabrú déanta ar na trí chur chuige i gcás na dtráinsí uile d'fhonn muirir chaipitil níos ísle a ghiniúint le haghaidh suíomhanna urrúsaithe a cháilíonn mar urrúsuithe STC.

               Chomh maith le hathchalabrú a dhéanamh ar na trí chur chuige, beidh íosualú priacail 10 % ag dul do shuíomhanna sinsearacha in urrúsuithe STC (in ionad íosualú priacail 15 %, a bheidh infheidhme go fóill maidir le suíomhanna neamhshinsearacha in urrúsuithe STC agus in urrúsuithe eile nach urrúsuithe STC iad go ginearálta). Socraíodh an tíosualú seo d'fhonn aitheantas a thabhairt, ar bhonn anailís ÚBE, don chaoi arbh fhearr go mór a d'fheidhmigh tráinsí sinsearacha STC go stairiúil chomh fada is a bhaineann le tráinsí cáilitheacha neamhshinsearacha, rud a bhfuil údar daingean leis nuair a chuimhnítear air gur féidir le hurrúsuithe STC priacail de bharr samhaltú agus priacail ghníomhaireachta a laghdú go mór.

               Ar mhaithe le méideanna risíochta ualaithe ó thaobh priacail a ríomh, comhlíonfaidh urrúsuithe STC incháilithe, arna sainmhíniú i gcomhréir leis an Rialachán Urrúsúcháin, ceanglais bhreise i ndáil leis na risíochtaí foluiteacha, mar atá caighdeáin bhronnta creidmheasa, íosghráinneacht agus uasualuithe priacail ('RWAanna') faoin gcur chuige caighdeánaithe ('SA'). Leagtar síos sainchritéir bhreise freisin i ndáil le clár páipéar tráchtála sócmhainnbhunaithe ('ABCP').

               (e)Uastáirseacha

               •An tuasualú priacail le haghaidh suíomhanna urrúsúcháin sinsearacha (Airteagal 267 nua)

               Faoi chur chuige na 'trédhearcachta', mar a thugtar air, sanntar uasualú priacail do shuíomh urrúsúcháin atá cothrom leis an meánualú priacail is infheidhme maidir leis na risíochtaí foluiteacha. De réir na rialacha reatha, is féidir cur chuige na trédhearcachta a úsáid chun risíocht a ríomh, atá ualaithe ó thaobh priacail agus a bhaineann le suíomhanna gan rátáil (Airteagal 253, RCC). Moltar anois, i gcomhréir leis an gcreat a d'athbhreithnigh CBMB, nach gceadófar cur chuige na trédhearcachta a úsáid ach amháin le haghaidh suíomhanna urrúsúcháin sinsearacha cibé acu atá rátáil déanta ar an suíomh ábhartha nó nach bhfuil, agus beag beann ar an gcur chuige (cibé acu SA nó IRBA é) a úsáidtear le haghaidh chomhthiomsú foluiteach na risíochtaí, ar choinníoll go bhfuil i gcumas an bhainc KIRB nó KSA na risíochtaí foluiteacha a shocrú. I bhfianaise an fheabhsaithe creidmheasa a bhíonn le fáil ag na tráinsí sinsearacha ó na tráinsí fo-ordaithe, níor cheart go gcaithfeadh institiúid ualú priacail níos airde a chur i bhfeidhm ar shuíomh urrúsúcháin sinsearach seachas mar a chuirfí i bhfeidhm i gcás ina mbainfeadh an tualú priacail go díreach leis na risíochtaí foluiteacha.

               •Uascheanglais chaipitil (Airteagal 268 nua)

               Tá foráil déanta cheana maidir le huastáirseach ar uasmhéideanna risíochta a ualaítear ó thaobh priacail i gcomhair institiúidí atá in ann KIRB a ríomh (Airteagal 260). Moltar anois (a) an láimhseáil seo a choinneáil, i.e. go bhféadfadh institiúidí a úsáideann SECIRBA i ndáil le suíomh urrúsúcháin uascheanglais chaipitil a chur i bhfeidhm ar an suíomh sin, uascheanglais arb ionann iad agus na ceanglais chaipitil a shealbhófaí mar chosaint i gcoinne na risíochtaí foluiteacha faoin gcur chuige IRB i gcás nár urrúsaíodh iad; agus (b) go bhféadfaí an láimhseáil chéanna a chur ar fáil le haghaidh institiúidí tionscnóra agus institiúidí is urraitheoirí a bhfuil SECERBA agus SECSA in úsáid acu. Is féidir an socrú sin a chosaint ar an ábhar gur dealraitheach, ó thaobh an tionscnóra de, an próiseas urrúsaithe féin le maolú priacail creidmheasa, i.e. bíonn de thoradh air cuid de phriacail na risíochtaí foluiteacha a aistriú chuig páirtí eile. Ón taobh seo de, ní bheadh údar ar bith ann, ach na coinníollacha a bhaineann le haistriú priacail shuntasaigh a chomhlíonadh, go mbeadh ar institiúid níos mó caipitil a choinneáil tar éis an urrúsaithe seachas mar a bhí aici roimhe sin, ar an ábhar go laghdaítear trí bhíthin an urrúsaithe ar na priacail atá ceangailte le risíochtaí foluiteacha.

               (f)Deireadh a chur le cóir speisialta le haghaidh risíochtaí áirithe

               D'fhonn an chastacht sa chreat a laghdú a thuilleadh agus chun an chomhsheasmhacht laistigh den chreat urrúsaithe a fheabhsú, moltar deireadh a chur le sraith córacha speisialta dá bhforáiltear i láthair na huaire in RCC.

               –Suíomhanna dara caillteanas nó suíomhanna atá níos fabhraí i gcláir ABCP (Airteagal 254 atá ann faoi láthair);

               –Saoráidí leachtachta gan rátáil a láimhseáil (Airteagal 255 atá ann faoi láthair);

               –Urrúsuithe breise óna gcistí féin ar risíochtaí imrothlacha lena ngabhann forálacha maidir le luathamúchadh (Airteagal 256 atá ann faoi láthair).

               (g)Risíochtaí sonracha a láimhseáil

               •Athurrúsuithe (Airteagal 269 Nua)

               Ní bheidh de rogha ann i gcás suíomhanna athurrúsaithe atá faoi réir íosualú priacail i bhfad níos airde (100 %) ach dul ar iontaoibh leagan níos stuama de SECSA.

               •Suíomhanna sinsearacha in urrúsuithe FBManna (Airteagal 270 Nua)

               Agus é á chur san áireamh gurb é príomhchuspóir an phacáiste urrúsúcháin rannchuidiú le sruth leordhóthanach cistithe a ghiniúint d'fhonn tacaíocht a thabhairt d'fhás eacnamaíoch an Aontais Eorpaigh, agus á chur san áireamh freisin gurb iad na FBManna cloch choirnéil gheilleagar an Aontais, cuimsítear leis an Rialachán reatha (Airteagal 270) foráil shonrach a bhaineann le hurrúsuithe a chuirtear ar fáil le haghaidh FBMannna. Is éard is cás léi go háirithe urrúsuithe a dhéantar ar iasachtaí chuig FBManna ina mbíonn an priacal creidmheasa a bhaineann leis an tráinse mezzanine (agus leis an tráinse sóisearach i gcásanna áirithe) ráthaithe ag liosta teoranta tríú páirtithe, lena náirítear go sonrach rialtas láir Ballstáit nó banc ceannais Ballstáit, nó neachtar acu iad a bheith contraráthaithe ag ceann acusan (is gnách 'cumhdach tráinsithe' a thabhairt ar an scéim seo). Nuair a chuimhnítear ar thábhacht na scéimeanna seo ó thaobh caipiteal a chur ar fáil d'fhonn iasachtaí breise a cheadú do FMBanna, moltar láimhseáil níos íogaire ó thaobh priacail, arb ionann é agus an láimhseáil atá beartaithe cheana féin le haghaidh urrúsuithe STC, a dheonú don tráinse sinsearach a choinníonn an institiúid tionscnóra. Chun bheith i dteideal na láimhseála seo caithfidh an turrúsú sraith ceanglas oibríochtúil a chomhlíonadh, lena náirítear critéir infheidhme STC. I gcás ina mbíonn ráthaíocht nó contraráthaíocht mar sin ag dul d'idirbhearta den sórt sin, beidh an láimhseáil fhabhrach rialála caipitil a bheadh ar fáil faoin Rialachán (AE) Uimh. 575/2013 gan dochar do chomhlíonadh na rialacha Státchabhrach.

               (h)Na príomheilimintí eile

               •Leasuithe ar Chuid a Cúig (Risíochtaí ar Phriacal Aistrithe Creidmheasa)

               Agus é á chur san áireamh go bhfuiltear san am céanna chun an creat ginearálta maidir leis na ceanglais atá ar institiúidí tionscnóra, ar institiúidí is urraitheoirí agus ar institiúidí infheistíochta, is infheidhme i ndáil le gach earnáil airgeadais, a thabhairt isteach de thoradh an Rialacháin Urrúsúcháin seo, aisghairtear na forálacha uile a chuimsítear i gCuid a Cúig (Airteagail 404 go 410). An tábhar atá le fáil in Airteagal 407 (Ualú breise priacail) agus an chumhacht chomhfhreagrach a thugtar don Choimisiún chun ITS
                  8
                a ghlacadh, is amhlaidh atá an dá chuid sin amháin le coinneáil, agus iad cuimsithe anois in Airteagal 270a nua.

               •Leasuithe ar Airteagal 456

               Moltar Airteagal 456 a leasú d'fhonn an Coimisiún a chumhachtú, arb é an dála céanna ag catagóirí eile ceanglas i ndáil le cistí príobháideacha é, leis an ngníomh tarmligthe a ghlacadh d’fhonn forbairtí iomchuí a tharla le déanaí ar an leibhéal idirnáisiúnta a inchorprú, go háirithe i dtaca le forbairtí leanúnacha a rinneadh ar shreabhadh oibre CBMB.

               •Clásal athbhreithnithe (Airteagal 519a):

               Laistigh de thrí bliana i ndiaidh an dáta a thiocfaidh an Rialachán seo i bhfeidhm, tabharfaidh an Coimisiún tuairisc don Chomhairle agus don Pharlaimint ar thionchar an chreata nua rialála caipitil ar mhargaí urrúsúcháin san Aontas Eorpach. Ar bhonn a anailíse siúd, agus forbairtí rialála ar an leibhéal idirnáisiúnta mar aon leis an ngá atá ann cobhsaíocht airgeadais a chosaint á gcur san áireamh, féadfaidh an Coimisiún tuilleadh leasuithe ar RCC a mholadh i ndáil le hordlathas na gcur chuige, inter alia, i gcomhréir le hAirteagal 456.

               •Teacht i bhfeidhm

               Tá sé socair go dtiocfaidh na forálacha nua i bhfeidhm ag […].

               2015/0225 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (AE) Uimh. 575/2013 maidir le ceanglais stuamachta i gcomhair institiúidí creidmheasa agus gnólachtaí infheistíochtaí

               (Téacs atá ábhartha maidir leis an LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ón gCoiste Eacnamaíoch agus Sóisialta
                  9
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Tá na hurrúsuithe ina gcuid thábhachtach de mhargaí airgeadais a fheidhmíonn go maith sa mhéid go gcuireann siad le héagsúlú foinsí cistithe institiúidí agus le scaoileadh saor caipitil rialála is féidir a athleithdháileadh tar a éis sin chun tacú le tuilleadh iasachtaithe. Lena chois sin, cuireann urrúsuithe tuilleadh deiseanna infheistíochta ar fáil d'institiúidí agus rannpháirtithe margaidh eile, sa chaoi gur féidir na punanna a éagsúlú agus go gcuireann siad le sreabhadh an chistithe chuig gnólachtaí agus daoine aonair laistigh de na Ballstáit agus ar bhonn trasteorann ar fud an Aontais araon. Os a choinne sin, ba cheart na costais is féidir a bheith leis na buntáistí sin a chur san áireamh freisin. Mar ba léir le linn chéad chéim na géarchéime airgeadais a thosaigh i samhradh 2007, ós rud é go rabhthas i mbun cleachtais neamhfhónta i margaí urrúsúcháin, tháinig bagairtí móra chun cinn ar shláine an chórais airgeadais, de dheasca giaráil iomarcach, struchtúir theimhneacha chasta a chruthaigh deacrachtaí sa phraghsáil, brath meicníoch ar rátálacha seachtracha nó mí-ailíniú idir leas na ninfheisteoirí agus leas na dtionscnóirí ('priacail ghníomhaireachta').

               (2)Le blianta beaga anuas tá na méideanna urrúsuithe a eisítear san Aontas faoi bhun an bhuaicphointe a baineadh amach roimh an ngéarchéim ar roinnt cúiseanna. Ar na cúiseanna sin tá an stiogma a bhaineann leis na hidirbhearta sin de ghnáth. Ba cheart téarnamh na margaí urrúsúcháin a bhunú ar chleachtais mhargaidh atá fónta stuama chun nach mbeidh na dálaí a chuir tús leis an ngéarchéim airgeadais ann arís. Chuige sin, i Rialachán [Rialachán Urrúsúcháin], tá codanna substainteacha de chreat urrúsúcháin uileghabhálach leagtha síos ina bhfuil critéir ad hoc chun urrúsuithe simplí trédhearcacha caighdeánaithe ('STC') a shainaithint agus córas maoirseachta chun faireachán a dhéanamh ar an gcaoi a gcuireann tionscnóirí, urraitheoirí, eisitheoirí agus infheisteoirí institiúideacha na gcritéar sin i bhfeidhm. Ar a bharr sin, tá foráil i Rialachán [Rialachán Urrúsúcháin] maidir le tacar ceanglas coitianta i leith coinneáil priacal, dícheall cuí agus nochtadh i gcás na nearnálacha airgeadais uile.

               (3)I gcomhréir le cuspóirí Rialachán [Rialachán Urrúsúcháin], ba cheart leasú a dhéanamh ar na ceanglais maidir le caipiteal rialála atá leagtha síos i Rialachán (AE) Uimh. 575/2013 le haghaidh institiúidí a thionscnaíonn urrúsuithe, a urraíonn iad nó a infheistíonn iontu chun saintréithe na nurrúsuithe STC a chur san áireamh go leordhóthanach agus chun dul i ngleic le laigí an chreata de réir mar a tháinig siad chun cinn le linn na géarchéime airgeadais, mar atá an chaoi a mbítear ag brath go meicníoch ar rátálacha seachtracha, ualuithe priacail róísle i leith tráinsí atá rátáilte go hard agus, sa chás contrártha ualuithe priacail ró-arda i leith tráinsí atá rátáilte go híseal, agus íogaireacht róíseal maidir le priacal. An 11 Nollaig 2014, d'fhoilsigh Coiste Basel um Maoirseacht ar Bhaincéireacht ('CBMB') a 'Athbhreithnithe ar an gcreat urrúsaithe' ('Creat Basel Athbhreithnithe') inar leagadh amach roinnt athruithe ar na caighdeáin caipitil rialála maidir le hurrúsuithe chun dul i ngleic leis na laigí sin go sonrach. Ba cheart forálacha Chreat Basel Athbhreithnithe a bheith san áireamh sna leasuithe ar Rialachán (AE) Uimh. 575/2013.

               (4)Ba cheart na ceanglais chaipitil maidir le suíomh in urrúsú faoi Rialchán (AE) Uimh. 575/2013 a bheith faoi réir na modhanna ríomha céanna i ngach institiúid. Ar an gcéad dul síos, agus chun nach mbeifí ag brath go meicníoch ar rátálacha seachtracha, ba cheart do gach institiúid tarraingt ar an ríomh atá déanta aici féin ar na ceanglais caipitil rialála i gcás ina bhfuil cead aici an Cur Chuige Inmheánach bunaithe ar Rátálacha ('IRB') a úsáid maidir le risíochtaí ar den chineál céanna iad agus risíochtaí foluiteacha an urrúsaithe, agus i gcás ina bhfuil sé ar a cumas na ceanglais caipitil rialála a bhaineann leis na risíochtaí foluiteacha, faoi mar nár urrúsaíodh ('Kirb') iad, a ríomh, agus iad faoi réir ionchuir réamhshainithe ('SECIRBA') i ngach cás. Ba cheart ansin rochtain a bheith ar Chur Chuige Urrúsaithe Bunaithe ar Rátálacha Seachtracha ('SECERBA') ag institiúidí nach bhféadfaidh úsáid a bhaint as SECIRBA i ndáil lena suíomhanna in urrúsú áirithe. Faoi SECERBA, ba cheart ceanglais chaipitil a shannadh do thráinsí urrúsúcháin ar bhonn a rátálacha seachtracha. I gcás nach bhfuil fáil ar cheachtar den chéad dá chur chuige sin nó i gcás ina mbeadh de thoradh ar SECERBA a úsáid ceanglais caipitil rialála a theacht chun cinn atá díréireach i gcoibhneas leis an bpriacal creidmheasa atá leabaithe sna risíochtaí foluiteacha, ba cheart sna cásanna sin go bhféadfadh institiúidí an Cur Chuige Urrúsaithe Caighdeánaithe ('SECSA') a chur i bhfeidhm, ach an cur chuige a bheith bunaithe ar fhoirmle a chuir maoirseoir ar fáil agus na ceanglais chaipitil a dhéanfaí a ríomh faoin gCur Chuige Caighdeánaithe (an 'SA') maidir le priacal creidmheasa á núsáid mar ionchur i ndáil leis na risíochtaí foluiteacha, más rud é nár urrúsaíodh iad ('Ksa').

               (5)Is minice priacail ghníomhaireachta agus priacail samhla i gcás urrúsuithe ná i gcás sócmhainní airgeadais eile agus bíonn leibhéal áirithe éiginnteachta ann mar gheall orthu nuair a bhítear ag ríomh ceanglais chaipitil maidir le hurrúsuithe, fiú má cuireadh na spreagaithe priacail uile san áireamh. Chun na priacail sin a ghabháil go leordhóthanach, ba cheart Rialachán (AE) Uimh. 575/2013 a leasú chun foráil a dhéanamh maidir le híosualú priacail 15 % i gcás gach suíomh urrúsúcháin. Os a choinne sin, baineann castacht agus priacal níos mó le hathurrúsuithe agus, dá réir sin, ba cheart suíomhanna iontu a bheith faoi réir ríomh caipitil rialála níos coimeádaí agus íosualú priacail 100 %.

               (6)Níor cheart é a bheith de cheangail ar institiúidí ualú priacail níos airde a chur i bhfeidhm ar shuíomh sinsearach ná mar a chuirfí dá mbeadh na risíochtaí foluiteacha aige go díreach, rud a léiríonn an buntáiste atá leis an bhfeabhsú creidmheasa a fhaigheann suíomhanna sinsearacha ó thráinsí sóisearacha sa struchtúr urrúsúcháin. Dá bhrí sin, ba cheart foráil a dhéanamh i Rialachán (AE) Uimh. 575/2013 maidir le cur chuige trédhearcachta ina sannfaí uasualú priacail arb ionann é agus an meánualu priacail is infheidhme ar na risíochtaí foluiteacha do shuíomh urrúsúcháin sinsearach, agus ba cheart an cur chuige sin a bheith ar fáil cibé acu atá an suíomh atá i gceist rátáilte nó nach bhfuil agus cibé cur chuige a úsáideadh ar an gcomhthiomsú foluiteach (an Cur Chuige Caighdeánaithe nó 'IRB'), faoi réir coinníollacha áirithe.

               (7)Tá tairseach fhoriomlán maidir le huasmhéideanna risíochta priacal-ualaithe ar fáil faoin gcreat atá ann faoi láthair le haghaidh institiúidí lenar féidir na ceanglais chaipitil maidir le risíochtaí foluiteacha a ríomh i gcomhréir leis an gCur Chuige IRB amhail agus nach nurrúsófaí na risíochtaí sin (KIRB). A mhéid a laghdaíonn an próiseas urrúsúcháin an priacal a bhaineann leis na risíochtaí foluiteacha, ba cheart an tairseach sin a bheith ar fáil ag gach institiúid tionscnóra agus gach institiúid is urraitheoir, cibé cur chuige a úsáideann siad chun na ceanglais caipitil rialála maidir leis na suíomhanna san urrúsú a ríomh.

               (8)Mar a luaigh an tÚdarás Baincéireachta Eorpach sa tuarascáil uaidh darb ainm 'Tuarascáil ar Urrúsuithe Cáilitheacha' Mheitheamh 2015
                  10
               , is léir ó fhianaise eimpíreach ar mhainneachtain agus caillteanas gur fheidhmigh urrúsuithe STC níos fearr ná urrúsuithe eile le linn na géarchéime airgeadais mar gheall ar úsáid struchtúr a bhí simplí trédhearcach agus cleachtais forghníomhúcháin láidre in urrúsú STC lena a mbaineann priacail níos ísle chreidmheasa, oibríochta agus gníomhaireachta. Dá bhrí sin, is iomchuí Rialachán (AE) Uimh. 575/2013 a leasú chun foráil maidir le calabrú lena mbaineann íogaireacht iomchuí ar phriacal le haghaidh urrúsuithe STC sa chaoi a mhol an tÚdarás Baincéireachta Eorpach ina thuarascáil agus lena mbaineann, go háirithe, íosualú priacail 10 % i gcás suíomhanna sinsearacha.

               (9)Ba cheart an sainmhíniú ar urrúsuithe chun críocha caipiteal rialála faoi Rialachán (AE) Uimh. 575/2013 a theorannú d'urrúsuithe a naistrítear úinéireacht a risíochtaí foluiteacha go dtí an tEintiteas Sainchuspóireach Urrúsúcháin ('urrúsuithe traidisiúnta'). Os a choinne sin, institiúidí a choinníonn suíomhanna sinsearacha in urrúsuithe sintéiseacha atá bunaithe ar chomhthiomsú foluiteach iasachtaí chuig fiontair bheaga agus mheánmhéide ('FBManna'), ba cheart cead a bheith acu na ceanglais níos ísle atá ar fáil le haghaidh urrúsuithe STC a chur i bhfeidhm ar na suíomhanna sin i gcás ina meastar go bhfuil na hidirbhearta sin ar ardchaighdeán i gcomhréir le critéir dhochta áirithe. Go háirithe, má tá ráthaíocht nó contraráthaíocht ó rialtas láir nó banc ceannais Ballstáit ag gabháil leis an bhfothacar sin d'urrúsuithe sintéiseacha, tá an láimhseáil fhabhrach caipitil rialála a bheadh ar fáil acu faoi Rialachán (AE) Uimh. 575/2013 gan dochar do chomhlíonadh na rialacha maidir le Státchabhair.

               (10)Níor cheart aon athruithe seachas athruithe iarmhartacha a chur ar fhuíoll na gceanglas caipitil rialála maidir le hurrúsuithe i Rialachán (AE) Uimh. 575/2013 a mhéid is gá chun ord tosaíochta nua na gcur chuige agus na forálacha speisialta maidir le hurrúsuithe STC a chur san áireamh. Go háirithe, ba cheart feidhm a bheith fós ag na forálacha maidir le haistriú priacal suntasach a shainaithint agus maidir leis na ceanglais a bhaineann le measúnuithe ar chreidmheas seachtrach, de réir na dtéarmaí céanna, go substaintiúil, agus atá leo faoi láthair Os a choinne sin, ba cheart Cuid a Cúig de Rialachán (AE) Uimh. 575/2013 a scriosadh ina hiomláine ach amháin an ceanglas ualuithe priacail breise a shealbhú, ceanglas ba cheart a fhorchur ar institiúidí a bhfuarthas amach go bhfuil siad ag sárú na bhforálacha atá i gCaibidil 2 den Rialachán [Rialachán Urrúsúcháin].

               (11)I bhfianaise na díospóireachta a bhfuiltear ag leanúint di faoi láthair laistigh de BCBS maidir lena chaoithiúla a bheadh sé Creat Basel Athbhreithnithe a athchalabrú chun saintréithe sonracha de chuid urrúsuithe STC a chur san áireamh, ba cheart an Coimisiún a chumhachtú gníomh tarmligthe a ghlacadh chun leasuithe breise a dhéanamh ar na ceanglais maidir le caipiteal rialála le haghaidh urrúsú i Rialachán (AE) Uimh. 575/2013 chun toradh na díospóireachta sin a chur san áireamh.

               (12)Is iomchuí feidhm a bheith ag na leasuithe ar Rialachán (AE) Uimh. 575/2013 dá bhforáiltear sa Rialachán seo maidir le hurrúsuithe a eiseofar ar dháta theacht i bhfeidhm an Rialacháin seo agus tar a éis sin agus maidir le hurrúsuithe a bheidh gan íoc ón dáta sin ar aghaidh. Os a choinne sin, chun críocha na cinnteachta dlíthiúla agus chun costais aistrithe a mhaolú a mhéid is féidir, ba cheart cead a bheith ag institiúidí clásal marthanachta a úsáid ar na suíomhanna urrúsúcháin uile a bheidh ina seilbh ar an dáta sin go ceann tréimhse dar críoch [an 31 Nollaig 2019]. I gcás ina núsáideann institiúid an rogha sin, ba cheart urrúsuithe gan íoc a bheith fós faoi réir na gceanglas caipitil rialála atá leagtha amach i Rialachán (AE) Uimh. 575/2013 sa leagan a bhí i bhfeidhm roimh dháta theacht i bhfeidhm an Rialacháin seo.

               TAR ÉIS AN RIALACHÁN SEO A GHLACADH:

               Airteagal 1
               Leasú ar Rialachán (AE) 575/2013

               Leasaítear Rialachán (AE) Uimh. 575/2013 mar a leanas:

               (1)leasaítear Airteagal 4(1) mar a leanas:

               (a)cuirtear an méid seo a leanas in ionad phointe (13) agus phointe (14):

               '(13)ciallaíonn 'tionscnóir' tionscnóir mar atá sainmhínithe in Airteagal 2(3) de Rialachán [Rialachán Urrúsúcháin];

               (14)ciallaíonn 'urraitheoir' urraitheoir mar atá sainmhínithe in Airteagal 2(5) de Rialachán [Rialachán Urrúsúcháin];

               (b)cuirtear an méid seo a leanas in ionad phointe (61) agus phointe (63):

               (61)ciallaíonn 'urrúsú' urrúsú mar atá sainmhínithe in Airteagal 2(1) de [Rialachán Urrúsúcháin];

               (63)ciallaíonn 'athurrúsú' athurrúsú mar atá sainmhínithe in Airteagal 2(4) de [Rialachán Urrúsúcháin];

               (c)cuirtear an méid seo a leanas in ionad phointe (66) agus phointe (67):

               (66)ciallaíonn 'eintiteas sainchuspóireach urrúsúcháin' nó 'SSPE' eintiteas sainchuspóireach urrúsúcháin nó SSPE mar atá sainmhínithe in Airteagal 2(2) de [Rialachán Urrúsúcháin];

               (67)ciallaíonn 'tráinse' tráinse mar atá sainmhínithe in Airteagal 2(6) de [Rialachán Urrúsúcháin];

               (2)in Airteagal 36(1)(k), cuirtear an méid seo a leanas in ionad phointe (ii):

               '(ii)suíomhanna urrúsúcháin, i gcomhréir le hAirteagail 244(1)(b), 245(1)(b) agus 253;

               (3)cuirtear an méid seo a leanas in ionad Airteagal 109:

               'Airteagal 109

               Suíomhanna gan rátáil a láimhseáil

               Ríomhfaidh institiúidí méid na risíochta ualaithe ó thaobh priacail i gcás suíomh atá ina seilbh in urrúsú i gcomhréir le Caibidil 5.'

               (4)In Airteagal 153, cuirtear an méid seo a leanas in ionad mhír 7:

               (7)'Maidir le hearraí infhaighte ceannaithe corparáideacha, lascainí ceannaigh inaisíoctha, ráthaíochtaí comhthaobhachta nó páirteacha a thugann cosaint céadchaillteanais ar chaillteanais mhainneachtana, caillteanais chaolúcháin, nó an dá chineál caillteanais sin, féadfar iad a láimhseáil mar thráinse céadchaillteanais faoi Chaibidil 5.'

               (5)In Airteagal 154, cuirtear an méid seo a leanas in ionad mhír 6:

               (6)'Maidir le hearraí infhaighte ceannaithe corparáideacha, lascainí ceannaigh inaisíoctha, ráthaíochtaí comhthaobhachta nó páirteacha a thugann cosaint céadchaillteanais ar chaillteanais mhainneachtana, caillteanais chaolúcháin, nó an dá chineál caillteanais sin, féadfar iad a láimhseáil mar thráinse céadchaillteanais faoi Chaibidil 5.'

               (6)In Airteagal 197(1), cuirtear an méid seo a leanas in ionad pointe (h):

               (h)'suíomhanna urrúsúcháin nach suíomhanna athurrúsúcháin iad agus atá faoi réir ualú priacail 100 % nó níos lú i gcomhréir le hAirteagal 261 go dtí 264;'

               (7)Cuirtear an méid seo a leanas in ionad Cuid a Trí de Chaibidil 5 de Theideal II:

               'CAIBIDIL 5

               Roinn 1
                  Sainmhínithe agus Critéir maidir le hUrrúsuithe STC

               Airteagal 242
               Sainmhínithe

               Chun críocha na Caibidle seo, beidh feidhm ag na sainmhínithe seo a leanas:

               (1)ciallaíonn 'céadrogha ar cheannach farasbairr' rogha chonarthach lena dtugtar cead don tionscnóir na suíomhanna urrúsúcháin a cheannach sula naisíocfar na risíochtaí urrúsaithe uile, cibé acu trí fhuíoll na risíochtaí foluiteacha a athcheannach i gcás urrúsú traidisiúnta nó tríd an gcosaint chreidmheasa a fhoirceannadh i gcás urrúsú sintéiseach agus, sa dá chás sin, nuair a bheidh líon na risíochtaí foluiteacha gan íoc ar leibhéal áirithe réamhshonraithe nó faoina bhun;

               (2)ciallaíonn 'stráice feabhsaithe creidmheasa úis amháin' sócmhainn laistigh den chlár comhardaithe ar luacháil í ar shreafaí airgid atá gaolmhar le hioncam corrlaigh amach anseo agus ar tráinse is fo-ordaithe í san urrúsú;

               (3)ciallaíonn 'saoráid leachtachta' an suíomh urrúsúcháin a thagann as comhaontú conarthach cistiú a chur ar fáil chun tráthúlacht sreafaí airgid chuig infheisteoirí a áirithiú;

               (4)ciallaíonn 'suíomh gan rátáil' suíomh urrúsúcháin nach ndearnadh measúnú creidmheasa incháilithe ó IMCS air dá dtagraítear i Roinn 4;

               (5)ciallaíonn 'suíomh rátáilte' suíomh urrúsúcháin a ndearnadh measúnú creidmheasa incháilithe ó IMCS air dá dtagraítear i Roinn 4;

               (6)ciallaíonn 'suíomh sinsearach urrúsúcháin' suíomh nó urrúsaithe ag céadéileamh ar iomlán na risíochtaí foluiteacha nó bunaithe air, gan tagairt, chun na gcríoch seo, ar mhéideanna atá dlite faoi chonarthaí díorthach ráta úis nó airgeadra, táillí nó íocaíochtaí eile den sórt sin;

               (7)ciallaíonn 'comhthiomsú IRB' comhthiomsú de risíochtaí foluiteacha den chineál a bhfuil cead ag an institiúid Cur Chuige IRB a úsáid ina leith agus lenar féidir méideanna risíochta atá ualaithe de réir priacail a ríomh i gcomhréir le Caibidil 3 i gcás na risíochtaí sin uile;

               (8)ciallaíonn 'comhthiomsú cur chuige caighdeánaithe (CCC)' comhthiomsú de risíochtaí foluiteacha a bhfuil na nithe seo a leanas leagtha síos ina leith:

               (a)níl cead ag an institiúid Cur Chuige IRB a úsáid chun méideanna risíochta atá ualaithe de réir priacail a ríomh i gcomhréir le Caibidil 3;

               (b)ní féidir leis an institiúid KIRB a fháil amach;

               (c)tá toirmeasc de chineál eile ar an institiúid óna húdarás inniúil Cur Chuige IRB a úsáid;

               (9)ciallaíonn 'comhthiomsú measctha' comhthiomsú de risíochtaí foluiteacha den chineál a bhfuil cead ag institiúid Cur Chuige IRB a úsáid ina leith agus lenar féidir méideanna risíochta atá ualaithe de réir priacail a ríomh i gcomhréir le Caibidil 3 i gcás cuid de na risíochtaí ach ní i gcás na risíochtaí uile;

               (10)ciallaíonn 'feabhsú creidmheasa' aon socrú lena dtugtar tacaíocht do shuíomh urrúsúcháin agus lena méadaítear an dóchúlacht go naisíocfar aon suíomh urrúsúcháin den sórt sin;

               (11)ciallaíonn 'ró-urrúsú comhthaobhach' aon chineál feabhsaithe creidmheasa lena bpostáiltear risíochtaí foluiteacha ar luach atá os cionn luach na suíomh urrúsúcháin';

               (12)ciallaíonn 'urrúsú STC [simplí trédhearcach caighdeánaithe]' urrús a chomhlíonann na ceanglais atá leagtha amach i gCaibidil 3 de [Rialachán Urrúsúcháin] agus in Airteagal 243;

               (13)ciallaíonn 'clár páipéar tráchtála sócmhainnbhunaithe (PTSB)' clár páipéar tráchtála sócmhainnbhunaithe (PTSB) mar atá sainmhínithe in Airteagal 2(7) de [Rialachán Urrúsúcháin];

               (14)ciallaíonn 'urrúsú traidisiúnta' urrúsú traidisiúnta mar atá sainmhínithe in Airteagal 2(9) de [Rialachán Urrúsúcháin];

               (15)ciallaíonn 'urrúsú sintéiseach' urrúsú sintéiseach de réir bhrí Airteagal 2(10) de [Rialachán Urrúsúcháin];'

               (16)ciallaíonn 'risíocht imrothlach' risíocht imrothlach mar atá sainmhínithe in Airteagal 2(15) de [Rialachán Urrúsúcháin];'

               (17)ciallaíonn 'foráil maidir le luathamúchadh' foráil maidir le luathamúchadh mar atá sainmhínithe in Airteagal 2(17) de [Rialachán Urrúsúcháin];

               (18)ciallaíonn 'tráinse céadchaillteanais' tráinse céadchaillteanais mar atá sainmhínithe in Airteagal 2(18) de [Rialachán Urrúsúcháin];

               (19)ciallaíonn 'seirbhíseoir' seirbhíseoir mar atá sainmhínithe in Airteagal 2(13) de[Rialachán Urrúsúcháin];

               Airteagal 243
               Critéir le haghaidh Urrúsuithe STC

               (1)Cáileoidh suíomhanna i gclár ABCP mar shuíomhanna in urrúsú STC chun críocha Airteagal 260, Airteagal 262 agus Airteagal 264 i gcás ina gcomhlíontar na ceanglais seo a leanas:

               (a)maidir leis na hidirbhearta uile laistigh den chlár ABCP comhlíonann na risíochtaí foluiteacha go léir tráth an tionscnaimh na coinníollacha maidir le bheith sannta, faoin gCur Chuige Caighdeánaithe agus aon mhaolú ar phriacal á chur san áireamh, tá an tualú priacail cothrom le nó faoi bhun 75 % ar bhonn risíocht aonair más risíocht mhiondíola í an risíocht nó 100 % i gcás aon risíochtaí eile;

               (b)níl luach risíochta comhiomlánaithe na risíochtaí uile ar fhéichiúnaí aonair ar leibhéal an chláir ABCP os cionn 1 % de luach na risíochtaí uile atá laistigh den chlár ABCB nuair a cuireadh na risíochtaí leis an gclár ABCP. Chun críocha an ríofa sin, measfar gur risíochtaí ar fhéichiúnaí aonair iasachtaí nó léasanna do ghrúpa cliant atá nasctha le chéile, mar a thagraítear dóibh in Airteagal 4(1), pointe (39).

               I gcás earraí infhaighte trádála, ní bheidh feidhm ag pointe (b) má bhíonn priacal creidmheasa na nearraí infhaighte trádála go hiomlán faoi chumhdach ag cosaint chreidmheasa incháilithe i gcomhréir le Caibidil 4, ar choinníoll gur institiúid, gnóthas árachais nó gnóthas athárachais atá i soláthraí na cosanta. Chun críocha na fomhíre seo, is cion na nearraí infhaighte trádála atá fágtha tar éis éifeacht aon lascaine ar an bpraghas ceannaigh, agus an chion sin amháin, a úsáidfear chun a fháil amach an bhfuil siad go hiomlán faoi chumhdach.

               (2)Cáileoidh suíomhanna in urrúsú seachas suíomhanna i gclár ABCP mar shuíomhanna in urrúsú STC chun críocha Airteagal 260, Airteagal 262 agus Airteagal 264 i gcás ina gcomhlíontar na ceanglais seo a leanas:

               (a)tionscnaítear na risíochtaí foluiteacha i gcomhréir le critéir fhónta stuama maidir le creidmheas a dheonú mar atá leagtha síos in Airteagal 79 de Threoir 2013/36/AE;

               (b)níl luach risíochta comhiomlánaithe na risíochtaí uile ar fhéichiúnaí aonair sa chomhthiomsú os cionn 1 % de luachanna risíochta na luachanna risíochta gan íoc comhiomlánaithe i gcomhthiomsú na risíochtaí foluiteacha tráth a gcuimsithe san urrúsú. Chun críocha an ríofa sin, measfar gur risíochtaí ar fhéichiúnaí aonair iasachtaí nó léasanna do ghrúpa cliant atá nasctha le chéile, mar a thagraítear dóibh i bpointe (39) d'Airteagal 4(1);

               (c)i gcás ina gcomhlíonann na risíochtaí foluiteacha na coinníollacha maidir le sannadh, faoin gCur Chuige Caighdeánaithe tráth a gcuimsithe san urrúsú agus aon mhaolú incháilithe ar phriacal á chur san áireamh, tá an tualú priacail cothrom le nó faoi bhun:

               (i)
                     40 % ar bhonn mheánualú na risíochtaí le haghaidh na punainne i gcás ina bhfuil na risíochtaí ina niasachtaí arna nurrú ag morgáistí cónaithe nó iasachtaí cónaithe atá ráthaithe go hiomlán, mar a thagraítear dóibh i mír 1(e) d'Airteagal 129;

               (ii)
                     50 % ar bhonn risíochta aonair i gcás inar iasacht arna hurrú ag morgáiste tráchtála í an risíocht;

               (iii)
                     75 % ar bhonn risíochta aonair i gcás inar risíocht mhiondíola í an risíocht;

               (iv)
                     i gcás aon risíochtaí eile, 100 % ar bhonn risíochta aonair;

               (d)i gcás ina bhfuil feidhm ag pointe (c)(i) agus pointe (c)(ii), ní chuimseofar na hiasachtaí a urraíodh le cearta urrúis ar chéim níos ísle ar shócmhainn áirithe san urrúsú ach amháin i gcás ina bhfuil na hiasachtaí uile a urraíodh le cearta urrúis réamhthosaíochta ar an tsócmhainn sin cuimsithe san urrúsú freisin;

               (e)i gcás ina bhfuil feidhm ag pointe (c)(i), ní bheidh cóimheas iasacht/luach os cionn 100 % ag aon iasacht i gcomhthiomsú na nurrúsuithe foluiteacha nuair a thomhaistear an cóimheas sin i gcomhréir le mír 1(d)(i) d'Airteagal 129 agus mír 1 d'Airteagal 229.

               Roinn 2
                  Aistriú priacail shuntasaigh a aithint

               Airteagal 244
               Urrúsú traidisiúnta

               (1)Féadfaidh institiúid tionscnóra de chuid urrúsaithe thraidisiúnta risíochtaí foluiteacha a eisiamh le linn di méideanna risíochta a ualaítear ó thaobh priacail agus méideanna an chaillteanais ionchasaigh a ríomh i gcás ina gcomhlíontar ceachtar den dá choinníoll seo a leanas:

               (a)aistríodh priacal creidmheasa suntasach a bhaineann leis na risíochtaí foluiteacha chuig tríú páirtithe;

               (b)cuireann an institiúid tionscnóra ualú priacail 1 250 % i bhfeidhm maidir leis na suíomhanna urrúsúcháin go léir atá ina seilbh laistigh den urrúsú nó asbhaineann sí na suíomhanna urrúsúcháin sin as ítimí Ghnáthchothromas Leibhéal 1 i gcomhréir le hAirteagal 36(1)(k).

               (2)Measfar gur aistríodh priacal creidmheasa suntasach sna cásanna seo a leanas:

               (a)níl na méideanna risíochta ualaithe ó thaobh priacail na suíomhanna urrúsúcháin mezzanine atá i seilbh na hinstitiúide tionscnóra laistigh den urrúsú sin os cionn 50 % de mhéideanna risíochta ualaithe ó thaobh priacail na suíomhanna urrúsúcháin mezzanine go léir atá laistigh den urrúsú sin;

               (b)níl níos mó ná 20 % de luach risíochta an tráinse céadchaillteanais san urrúsú i seilbh na hinstitiúide tionscnóra, ar an gcoinníoll go gcomhlíontar na coinníollacha seo a leanas:

               (i)
                     tá an tionscnóir in ann a léiriú go sáraíonn luach risíochta an tráinse céadchaillteanais meastachán réasúnaithe ar an gcaillteanas a bhfuiltear ag súil leis ar na risíochtaí foluiteacha faoi chorrlach suntasach;

               (ii)
                     níl aon suíomhanna mezzanine san urrúsú.

               I gcás nach bhfuil bonn cirt, mar gheall ar aistriú priacail creidmheasa ar chóimhéid chuig tríú páirtithe, leis an laghdú féideartha ar mhéideanna risíochta atá ualaithe ó thaobh priacail a bhainfeadh an institiúid tionscnóra amach tríd an urrúsú faoi phointe (a) nó pointe (b), féadfaidh údaráis inniúla a chinneadh ar bhonn gach cáis ar leith nach measfar gur aistríodh priacal creidmheasa suntasach chuig tríú páirtithe.

               Chun críocha na míre seo, measfar gur suíomh urrúsúcháin mezzanine suíomh urrúsúcháin má chomhlíonann sé na ceanglais seo a leanas:

               (a)tá sé faoi réir ualú priacail faoi bhun 1 250 % i gcomhréir leis an Roinn seo nó, mura bhfuil suíomh ann a bhfuil an tualú sin aige, tá sé níos sinsearaí ná an tráinse céadchaillteanais; agus

               (b)tá sé faoi réir an tsuímh urrúsúcháin shinsearaigh.

               (3)De mhaolú ar mhír 2, féadfaidh údaráis inniúla ligean d'institiúidí tionscnóra aistriú priacail creidmheasa shuntasaigh a aithint i ndáil le hurrúsú i gcás ina léiríonn an institiúid tionscnóra i ngach cás, go bhfuil bonn cirt, mar gheall ar aistriú priacail creidmheasa ar chóimhéid chuig tríú páirtithe, leis an laghdú ar riachtanais cistí dílse a bhaineann an tionscnóir amach leis an urrúsú. Ní fhéadfar cead a thabhairt ach amháin i gcás ina gcomhlíonfaidh an institiúid na coinníollacha seo a leanas:

               (a)tá beartais agus modheolaíochtaí inmheánacha bainistíochta priacail leordhóthanacha ag an institiúid le haistriú an phriacail creidmheasa a mheasúnú;

               (b)d'aithin an institiúid an taistriú priacail creidmheasa chuig tríú páirtithe i ngach cás ar mhaithe le bainistíocht priacail inmheánaigh agus leithdháileadh caipitil inmheánaigh na hinstitiúide.

               (4)Chomh maith leis na ceanglais atá leagtha amach i míreanna 1 go 3, comhlíonfar na coinníollacha seo a leanas:

               (a)léiríonn doiciméadacht an idirbhirt tábhacht eacnamaíoch an urrúsaithe;

               (b)Ní hionann na suíomhanna urrúsúcháin agus oibleagáidí íocaíochta na hinstitiúide tionscnóra;

               (c)fágadh nach bhfuil breith ag an institiúid tionscnóra ná a creidiúnaithe ar na risíochtaí foluiteacha i gcaoi a gcomhlíonann an ceanglas atá leagtha amach in Airteagal 6(2)(a) de [Rialachán Urrúsúcháin];

               (d)ní choimeádann an institiúid tionscnóra rialú ar na risíochtaí aistrithe. Measfar go mbeidh rialú éifeachtach coimeádta ar na risíochtaí foluiteacha má tá sé de cheart ag an tionscnóir na risíochtaí a aistríodh roimhe sin a athcheannach ón aistrí d'fhonn a dtairbhí a réadú nó má tá ceanglas eile air an priacal aistrithe a ghlacadh arís. Má tá institiúid tionscnóra ag coimeád na gceart nó na noibleagáidí seirbhísithe i leith na risíochtaí foluiteacha, ní leor é sin ann féin mar rialú ar na risíochtaí;

               (e)níl téarmaí ná coinníollacha i ndoiciméadacht urrúsúcháin:

               (i)
                     a chuirfeadh cheangal ar an institiúid tionscnóra comhdhéanamh na risíochtaí foluiteacha a athrú chun meáncháilíocht an chomhthiomsaithe a fheabhsú;

               (ii)
                     a mhéadódh an toradh is iníoctha le sealbhóirí suíomhanna nó a chuirfeadh feabhas de chineál eile ar na suíomhanna i gcaoi eile laistigh den urrúsú mar fhreagairt ar mheath ar cháilíocht chreidmheasa na risíochtaí foluiteacha;

               (f)más infheidhme, is léir i ndoiciméadacht an idirbhirt nach bhféadfaidh an tionscnóir nó an turraitheoir suíomh urrúsúcháin a cheannach nó a athcheannach nó na risíochtaí foluiteacha a athcheannach, a athstruchtúrú nó a ionadú thar a noibleagáidí conarthacha i gcás ina ndéantar na socruithe sin i gcomhréir le coinníollacha an mhargaidh atá i réim agus ina ngníomhaíonn na páirtithe lena mbaineann lena leas féin mar pháirtithe saora neamhspleácha (ar neamhthuilleamaí);

               (g)i gcás ina bhfuil céadrogha ar cheannach farasbairr ann, comhlíonfaidh an rogha sin na coinníollacha seo a leanas freisin:

               (i)
                     is féidir leis an institiúid tionscnóra an rogha sin a ghlacadh;

               (ii)
                     ní féidir an rogha sin a ghlacadh ach amháin nuair atá 10 % nó faoina bhun sin de luach bunaidh na risíochtaí urrúsaithe fós gan amúchadh;

               (iii)
                     níl sí struchtúraithe sa chaoi nach leithdháilfear caillteanais ar shuíomhanna feabhsaithe creidmheasa ná ar shuíomhanna eile atá i seilbh infheisteoirí agus níl sé struchtúraithe in aon chaoi eile chun feabhsú creidmheasa a chur ar fáil.

               (h)tá tuairim faighte ag an institiúid tionscnóra ó dhlíodóir cáilithe lena ndeimhnítear go gcomhlíonann an turrúsú na coinníollacha atá leagtha amach i bpointí (b) go (g) den mhír seo;

               (5)Cuirfidh na húdaráis inniúla ÚBE ar an eolas faoi chásanna inar chinn siad nach raibh bonn cirt mar gheall ar aistriú priacail creidmheasa ar chóimhéid chuig tríú páirtithe i gcomhréir le mír 2, leis an laghdú féideartha ar mhéideanna risíochta atá ualaithe ó thaobh priacail, agus faoi na cásanna inar roghnaigh institiúidí forálacha mhír 3 a chur i bhfeidhm.

               (6)Déanfaidh ÚBE faireachán ar an raon cleachtas maoirseachta i ndáil le haistriú priacail suntasach in urrúsuithe traidisiúnta a aithint i gcomhréir leis an Airteagal seo agus a thorthaí a thuairisciú chuig an gCoimisiún faoin 31 Nollaig 2017. Féadfaidh an Coimisiún, más iomchuí tar éis an Tuarascáil ó ÚBE a chur san áireamh, Gníomh Tarmligthe a ghlacadh leis na hítimí seo a leanas a shonrú a thuilleadh:

               (a)na coinníollacha maidir le haistriú priacail creidmheasa shuntasaigh chuig tríú páirtithe i gcomhréir le míreanna 2 go 4;

               (b)forléiriú ar 'aistriú priacail creidmheasa ar chóimhéid chuig tríú páirtithe' chun críocha mheasúnú na núdarás inniúil dá bhforáiltear san fhomhír leathdheireanach de mhír 2 agus mír 3;

               (c)na ceanglais le haghaidh measúnú na núdarás inniúil ar idirbhearta urrúsúcháin a niarrann an tionscnóir aitheantas ar aistriú priacail creidmheasa shuntasaigh chuig tríú páirtithe ina leith i gcomhréir le mír 2 nó mír 3.

               Airteagal 245
               Urrúsú sintéiseach

               (1)Féadfaidh an institiúid tionscnóra urrúsaithe shintéisigh méideanna risíochta atá ualaithe ó thaobh priacail a ríomh, agus, nuair is iomchuí, méideanna caillteanais ionchasaigh, do na risíochtaí urrúsaithe i gcomhréir le hAirteagal 251, i gcás ina gcomhlíontar ceann de na coinníollacha seo a leanas:

               (a)tá priacal creidmheasa suntasach aistrithe chuig tríú páirtithe trí chosaint chistithe creidmheasa nó trí chosaint neamhchistithe creidmheasa;

               (b)cuireann an institiúid tionscnóra ualú priacail 1 250 % i bhfeidhm maidir leis na suíomhanna urrúsúcháin go léir atá ina seilbh laistigh den urrúsú sin nó asbhaineann sí na suíomhanna urrúsúcháin sin as ítimí Ghnáthchothromas Leibhéal 1 i gcomhréir le hAirteagal 36(1)(k).

               (2)Measfar gur aistríodh priacal creidmheasa suntasach sna cásanna seo a leanas:

               (a)méideanna risíochta ualaithe ó thaobh priacail na suíomhanna urrúsúcháin mezzanine atá i seilbh na hinstitiúide tionscnóra laistigh den urrúsú sin, ní sháraíonn siad 50 % de mhéideanna risíochta ualaithe ó thaobh priacail na suíomhanna urrúsúcháin mezzanine go léir atá ann laistigh den urrúsú sin;

               (b)níl i seilbh na hinstitiúide tionscnóra níos mó ná 20 % de luach risíochta an tráinse céadchaillteanais san urrúsú, ar an gcoinníoll go gcomhlíonfar na coinníollacha seo a leanas:

               (i)
                     tá an tionscnóir in ann a léiriú go sáraíonn luach risíochta an tráinse céadchaillteanais meastachán réasúnta ar an gcaillteanas a bhfuiltear ag súil leis ar na risíochtaí foluiteacha go suntasach;

               (ii)
                     níl aon suíomhanna mezzanine san urrúsú.

               I gcás nach bhfuil bonn cirt, mar gheall ar aistriú priacail creidmheasa ar chóimhéid chuig tríú páirtithe, leis an laghdú féideartha ar mhéideanna risíochta atá ualaithe ó thaobh priacail a bhainfeadh an institiúid tionscnóra amach tríd an urrúsú seo, féadfaidh údaráis inniúla a chinneadh, agus iad ag meas gach cás ar a fhiúntas féin, nach measfar gur aistríodh priacal creidmheasa suntasach chuig tríú páirtithe.

               Chun críocha na míre seo, measfar gur suíomhanna urrúsúcháin mezzanine suíomhanna urrúsúcháin a chomhlíonann na ceanglais a leagtar síos san fhomhír dheiridh d'Airteagal 244(2)

               (3)De mhaolú ar mhír 2, féadfaidh údaráis inniúla ligean d'institiúidí tionscnóra aistriú creidmheasa shuntasaigh a aithint i ndáil le suíomhanna urrúsúcháin i gcás ina léiríonn an institiúid tionscnóra i ngach cás, go bhfuil bonn cirt, mar gheall ar aistriú priacail creidmheasa ar chóimhéid chuig tríú páirtithe, leis an laghdú ar cheanglais cistí dílse a bhaineann an tionscnóir amach leis an urrúsú. Ní fhéadfar cead a thabhairt ach amháin i gcás ina gcomhlíonfaidh an institiúid na coinníollacha seo a leanas:

               (a)tá beartais agus modheolaíochtaí inmheánacha bainistíochta priacail ag an institiúid le haistriú an phriacail a mheasúnú;

               (b)d'aithin an institiúid an taistriú priacail creidmheasa chuig tríú páirtithe i ngach cás ar mhaithe le bainistíocht priacail inmheánaigh agus leithdháileadh caipitil inmheánaigh na hinstitiúide.

               (4)Chomh maith leis na ceanglais a leagtar amach i míreanna 1 go dtí 3, comhlíonfar na coinníollacha seo a leanas:

               (a)léiríonn doiciméadacht an idirbhirt tábhacht eacnamaíoch an tsuímh urrúsúcháin;

               (b)an chosaint chreidmheasa lena naistrítear an priacal creidmheasa, comhlíonann sí Airteagal 249;

               (c)níl téarmaí ná coinníollacha i ndoiciméadacht an idirbhirt lena ndéanfaí an méid seo a leanas:

               (i)
                     tairseacha ábharthachta suntasacha a fhorchur a meastar nár spreagadh cosaint chreidmheasa faoina mbun i gcás teagmhas creidmheasa;

               (ii)
                     foirceannadh na cosanta a cheadú mar gheall ar mheath ar cháilíocht chreidmheasa na risíochtaí foluiteacha;

               (iii)
                     a cheangal ar an institiúid tionscnóra comhdhéanamh na risíochtaí foluiteacha a athrú chun meáncháilíocht an chomhthiomsaithe a fheabhsú;

               (iv)
                     costas cosanta creidmheasa na hinstitiúide nó an toradh is iníoctha le sealbhóirí suíomhanna laistigh den urrúsú a mhéadú mar fhreagairt ar mheath ar cháilíocht chreidmheasa an chomhthiomsaithe fholuitigh;

               (d)tá an chosaint creidmheasa infhorfheidhme i ngach dlínse ábhartha;

               (e)más infheidhme, is léir i ndoiciméadacht an idirbhirt nach bhféadfaidh an tionscnóir ná an turraitheoir suíomh urrúsúcháin a cheannach ná na risíochtaí foluiteacha a athcheannach, a athstruchtúrú ná a ionadú thar a noibleagáidí conarthacha i gcás ina ndéantar na hidirbhearta sin i gcomhréir le coinníollacha an mhargaidh atá i réim agus ina ngníomhaíonn na páirtithe lena mbaineann ar mhaithe leo féin mar pháirtithe saora neamhspleácha (ar neamhthuilleamaí);

               (f)i gcás ina bhfuil céadrogha ar cheannach farasbairr ann, comhlíonann an rogha sin na coinníollacha uile seo a leanas:

               (i)
                     tá sí infheidhmithe de rogha na hinstitiúide tionscnóra;

               (ii)
                     ní féidir í a fheidhmiú ach amháin nuair atá 10 % nó níos lú de luach bunaidh na risíochtaí urrúsaithe fós gan amúchadh;

               (iii)
                     níl sí struchtúraithe ionas nach leithdháilfear caillteanais ar shuíomhanna feabhsaithe creidmheasa ná ar shuíomhanna eile atá i seilbh infheisteoirí san urrúsú agus níl sé struchtúraithe ar shlí ar bith eile chun feabhsú creidmheasa a sholáthar.

               (g)tá tuairim faighte ag an institiúid tionscnóra ó dhlíodóir cáilithe lena ndeimhnítear go gcomhlíonann an turrúsú coinníollacha a leagtar amach i bpointí (b) go (f) den mhír seo;

               (5)Cuirfidh na húdaráis inniúla ÚBE ar an eolas faoi chásanna inar chinn siad nach raibh bonn cirt mar gheall ar aistriú priacail creidmheasa ar chóimhéid chuig tríú páirtithe i gcomhréir le mír 2, leis an laghdú féideartha ar mhéideanna risíochta atá ualaithe ó thaobh priacail, agus faoi na cásanna inar roghnaigh institiúidí forálacha mhír 4 a chur i bhfeidhm.

               (6)Déanfaidh ÚBE faireachán ar an raon cleachtas maoirseachta i ndáil le haistriú priacail shuntasaigh in urrúsuithe sintéiseacha a aithint i gcomhréir leis an Airteagal seo agus a thorthaí a thuairisciú don Choimisiún faoin 31 Nollaig 2017. Féadfaidh an Coimisiún, más iomchuí tar éis an Tuarascáil ó ÚBE a chur san áireamh, Gníomh Tarmligthe a ghlacadh leis na hítimí seo a leanas a shonrú a thuilleadh:

               (a)na coinníollacha maidir le haistriú priacail creidmheasa shuntasaigh chuig tríú páirtithe i gcomhréir le míreanna 2 go dtí 4;

               (b)forléiriú ar 'aistriú priacail creidmheasa ar chóimhéid chuig tríú páirtithe' chun críocha mheasúnú na núdarás inniúil dá bhforáiltear san fhomhír leathdheireanach de mhír 2 agus mír 3;

               (c)na ceanglais le haghaidh measúnú na núdarás inniúil ar idirbhearta urrúsúcháin a niarrann an tionscnóir aitheantas ar aistriú priacail creidmheasa shuntasaigh chuig tríú páirtithe ina leith i gcomhréir le mír 2 nó mír 3.

               Airteagal 246
               Ceanglais oibríochtúla maidir le forálacha i ndáil le Luathamúchadh.

               I gcás ina náirítear risíochtaí imrothlacha agus luathamúchadh nó forálacha den chineál sin, ní mheasfar go bhfuil priacal creidmheasa suntasach aistrithe ag an institiúid tionscnóra ach amháin má tá na ceanglais a leagtar amach in Airteagal 244 agus Airteagal 245 comhlíonta agus nach ndéanann an fhoráil maidir le luathamúchadh, a luaithe a spreagtar é, an méid seo a leanas:

               (a)éileamh sinsearach nó pari passu na hinstitiúide ar na risíochtaí foluiteacha a chur faoi réir éilimh na ninfheisteoirí eile;

               (b)éileamh na hinstitiúide ar na risíochtaí foluiteacha a chur faoi réir éilimh páirtithe eile tuilleadh;

               (c)risíocht na hinstitiúide ar chaillteanais a bhaineann le risíochtaí imrothlacha foluiteacha a mhéadú ar bhealach eile.

               Roinn 3
                  Na méideanna risíochta atá ualaithe ó thaobh priacail a ríomh

               Foroinn 1
                  Forálacha ginearálta

               Airteagal 247
               Méideanna risíochta atá ualaithe ó thaobh priacail a ríomh

               (1)I gcás inar aistrigh institiúid tionscnóra priacal creidmheasa suntasach a bhaineann le risíochtaí foluiteacha an urrúsúcháin i gcomhréir le Roinn 2, féadfaidh an institiúid sin:

               (a)i gcás urrúsú traidisiúnta, na risíochtaí foluiteacha a eisiamh le linn di méideanna risíochta atá ualaithe ó thaobh priacail, agus mar is iomchuí, méideanna an chaillteanais ionchasaigh a ríomh;

               (b)i gcás urrúsú sintéiseach, méideanna risíochta atá ualaithe ó thaobh priacail agus, mar is iomchuí, méideanna an chaillteanais ionchasaigh a ríomh, i leith na risíochtaí foluiteacha i gcomhréir le hAirteagal 251 agus Airteagal 252.

               (2)I gcás inar chinn an institiúid tionscnóra mír 1 a chur i bhfeidhm, ríomhfaidh sí na méideanna risíochta ualaithe ó thaobh priacail a leagtar síos sa Chaibidil seo i leith na suíomhanna a d'fhéadfadh sí a shealbhú laistigh den urrúsú sin.

               I gcás nár aistrigh an institiúid tionscnóra priacal creidmheasa suntasach nó gur chinn sí gan mír 1 a chur i bhfeidhm, leanfaidh sí de na risíochtaí foluiteacha a áireamh le linn di méideanna risíochta atá ualaithe ó thaobh priacail a ríomh amhail is nár urrúsaíodh riamh iad.

               (3)I gcás ina bhfuil risíocht ann ar shuíomhanna i dtráinsí éagsúla laistigh d'urrúsú, measfar gur suíomh urrúsúcháin ar leith í an risíocht ar gach aon tráinse. Measfar go mbeidh suíomhanna san urrúsú á sealbhú ag soláthraithe na cosanta creidmheasa do shuíomhanna urrúsúcháin. Áireofar sna suíomhanna urrúsúcháin risíochtaí ar urrúsú a thagann as conarthaí ráta úis nó díorthaigh airgeadra atá déanta ag an institiúid tráth an idirbhirt.

               (4)Mura nasbhaintear suíomh urrúsúcháin as ítimí Ghnáthchothromas Leibhéal 1 de bhun Airteagal 36(1)(k), áireofar an méid risíochta atá ualaithe ó thaobh priacail in iomlán na méideanna risíochta ualaithe ó thaobh priacail na hinstitiúide chun críocha Airteagal 92(3).

               (5)Déanfar méid risíochta ualaithe ó thaobh priacail suímh urrúsúcháin a ríomh trí luach risíochta an tsuímh, luach a ríomhtar mar a leagtar amach in Airteagal 248, a iolrú faoin ualú iomlán priacail ábhartha.

               (6)Socrófar an tualú iomlán priacail mar shuim an ualaithe priacail a leagtar amach sa Chaibidil seo agus aon ualú priacail breise i gcomhréir le hAirteagal 270a.

               Airteagal 248
               Luach na risíochta

               (1)Déanfar luach na suíomh urrúsúcháin a ríomh mar seo a leanas:

               (a)is é a bheidh i luach risíochta suíomhanna urrúsúcháin laistigh den chlár comhardaithe ná a luach cuntasaíochta a bheidh fágtha tar éis coigeartuithe sonracha i leith priacal creidmheasa a chur i bhfeidhm, ar coigeartuithe iad a cuireadh i bhfeidhm i gcomhréir le hAirteagal 110;

               (b)is é a bheidh i luach risíochta suíomhanna urrúsúcháin lasmuigh den chlár comhardaithe ná a luach ainmniúil lúide aon choigeartuithe ar phriacal creidmheasa is infheidhme i gcomhréir le hAirteagal 110, arna iolrú faoin bhfachtóir coinbhéartaithe ábhartha atá leagtha amach sa Chaibidil seo. Beidh an fachtóir coinbhéartaithe cothrom le 100 % mura sonraítear a mhalairt;

               (c)déanfar luach na risíochta ar phriacal creidmheasa suíomhanna urrúsúcháin don chontrapháirtí a thagann ó ionstraim dhíorthach a liostaítear in Iarscríbhinn II a chinneadh i gcomhréir le Caibidil 6.

               (2)I gcás ina bhfuil dhá shuíomh fhorluiteacha nó níos mó ag institiúid in urrúsú, ní áireoidh sí ach ceann amháin dá suíomhanna le linn di méideanna risíochta atá ualaithe ó thaobh priacail a ríomh.

               I gcás ina bhfuil na suíomhanna forluiteach i bpáirt, féadfaidh an institiúid an suíomh a dheighilt ina dhá chuid agus gan an forluí a aithint ach i ndáil le cuid amháin i gcomhréir leis an gcéad fhomhír. De mhalairt air sin, féadfaidh an institiúid déileáil leis na suíomhanna amhail is go raibh siad iomlán forluiteach tríd an suíomh a thugann na méideanna risíochta atá ualaithe níos airde ó thaobh priacail a fhairsingiú chun críocha ríomh caipitil.

               Féadfaidh an institiúid forluí a aithint idir na ceanglais cistí dílse faoi phriacal sonrach i leith suíomhanna sa leabhar trádála agus na ceanglais cistí dílse i leith suíomhanna urrúsúcháin sa leabhar neamhthrádála, ar an gcoinníoll gur féidir leis an institiúid ceanglais cistí dílse i leith na suíomhanna iomchuí a ríomh agus a chur i gcomparáid le chéile.

               chun críocha na míre seo measfar an dá shuíomh a bheith forluiteach i gcás ina bhfuil siad ag fritháireamh a chéile go frithpháirteach i gcaoi ar féidir leis an institiúid na caillteanais a thiocfadh as suíomh amháin a sheachaint trí na hoibleagáidí a cheanglaítear faoin suíomh eile a chomhlíonadh.

               (3)I gcás ina bhfuil feidhm ag Airteagal 270c maidir le suíomhanna san ABCP, féadfaidh an institiúid an tualú priacail atá sannta do shaoráid leachtachta a úsáid d'fhonn an méid risíochta atá ualaithe ó thaobh priacail don ABCP a ríomh, ar an gcoinníoll go gcumhdaíonn an tsaoráid leachtachta 100 % den ABCP atá eisithe ag an gclár agus go bhfuil na saoráidí leachtachta sin go léir ar chomhchéim leis an ABCP ionas gur suíomhanna forluiteacha iad. Cuirfidh an institiúid in iúl do na húdaráis inniúla na cásanna inar chuir sí na forálacha seo mhír sin i bhfeidhm. Chun an cumhdach 100 % a leagtar amach sa mhír seo a fháil amach, féadfaidh an institiúid saoráidí leachtachta eile i gclár ABCP a chur san áireamh, ar an gcoinníoll go bhfuil suíomh foluiteach acu le ABCP.

               Airteagal 249
               Maolú priacail creidmheasa a aithint le haghaidh suíomh urrúsúcháin

               (1)Féadfaidh institiúid cosaint chistithe nó neamhchistithe chreidmheasa a aithint i ndáil le suíomh urrúsúcháin i gcás ina gcomhlíontar na ceanglais maidir le maolú priacail creidmheasa a leagtar síos sa Chaibidil seo agus i gCaibidil 4.

               (2)Níl i gcosaint chistithe chreidmheasa incháilithe ach comhthaobhacht airgeadais atá incháilithe chun méideanna risíochta atá ualaithe ó thaobh priacail a ríomh faoi Chaibidil 2 mar a leagtar síos faoi Chaibidil 4 agus beidh aithint mhaolú an phriacail creidmheasa faoi réir chomhlíonadh na gceanglas ábhartha mar a leagtar síos faoi Chaibidil 4.

               Ní bheidh i soláthraithe na cosanta cistithe creidmheasa incháilithe agus i soláthraithe na cosanta neamhchistithe creidmheasa ach amháin na soláthraithe sin atá incháilithe i gcomhréir le Caibidil 4 agus beidh aithint mhaolú an phriacail creidmheasa faoi réir chomhlíonadh na gceanglas ábhartha mar a leagtar síos faoi Chaibidil 4.

               (3)De mhaolú ar mhír 2, beidh IMCS aitheanta tar éis measúnú creidmheasa a shannadh ar sholáthraithe cáilithe cosanta neamhchistithe creidmheasa i bpointí (a) go (h) a liostaítear in Airteagal 201(1), rud ar céim cáilíocht 2 í nó os a chionn tráth a aithníodh an chosaint chreidmheasa den chéad uair agus ar céim 3 í nó os a chionn tar a éis sin. Ní bheidh feidhm ag an gceanglas a leagtar amach san fhomhír seo maidir le contrapháirtithe lárnacha cáilithe.

               Féadfaidh institiúidí a ligtear dóibh cur chuige IRB a chur i bhfeidhm maidir le risíocht dhíreach ar sholáthraí na cosanta incháilitheacht a mheasúnú i gcomhréir leis an gcéad fhomhír bunaithe ar PD sholáthraí na cosanta a bheith coibhéiseach leis an PD a bhaineann leis na céimeanna cáilíochta creidmheasa dá dtagraítear in Airteagal 136.

               (4)De mhaolú ar fhomhír 2, beidh SSPEanna ina soláthraithe cosanta incháilithe i gcás ina gcomhlíontar na coinníollacha uile a leanas:

               (a)tá sócmhainní ag SSPE (eintiteas sainchuspóireach urrúsúcháin) a cháilíonn mar chomhthaobhacht airgeadais incháilithe i gcomhréir le Caibidil 4;

               (b)níl na sócmhainní dá dtagraítear in (a) faoi réir éilimh ná éilimh theagmhasacha a bhfuil réamhthosaíocht acu nó pari passu le héileamh nó éileamh teagmhasach na hinstitiúide a fhaigheann an chosaint chreidmheasa neamhchistithe; agus

               (c)comhlíontar na ceanglais uile maidir le haithint comhthaobhachta airgeadais i gCaibidil 4.

               (5)Chun críocha na míre seo, ní bheidh i méid na cosanta arna choigeartú i leith aon neamhréir airgeadra agus aibíochta i gcomhréir le Caibidil 4 (GA) ach margadhluach na sócmhainní sin arna choigeartú de réir luaineachta agus déanfar ualú priacail na risíochtaí ar sholáthraí na cosanta mar a shonraítear faoin gCur Chuige Caighdeánaithe (g) a shocrú mar an tualú meánphriacail ualaithe a mbeadh feidhm aige maidir leis na sócmhainní sin mar chomhthaobhacht airgeadais faoin gCur Chuige Caighdeánaithe.

               (6)I gcás ina bhfuil cosaint chreidmheasa iomlán ag suíomh urrúsúcháin, beidh feidhm ag na ceanglais seo a leanas:

               (a)déanfaidh an institiúid a sholáthraíonn cosaint chreidmheasa méideanna risíochta atá ualaithe ó thaobh priacail a ríomh don suíomh urrúsúcháin atá ag fáil cosaint chreidmheasa i gcomhréir le Foroinn 3 amhail is go raibh an suíomh sin ina seilbh dhíreach féin;

               (b)ríomhfaidh an institiúid a bheidh ag ceannach cosanta méideanna risíochta atá ualaithe ó thaobh priacail i gcomhréir le Caibidil 4.

               (7)I gcás cosaint pháirteach, beidh feidhm ag na ceanglais seo a leanas:

               (a)láimhseálfaidh an institiúid a sholáthraíonn cosaint chreidmheasa an chion den suíomh atá ag fáil cosaint chreidmheasa mar shuíomh urrúsúcháin agus ríomhfaidh sí méideanna risíochta atá ualaithe ó thaobh priacail amhail gur dá mbeadh an suíomh ina seilbh dhíreach féin i gcomhréir le Foroinn3, faoi réir mhír 8 agus mhír 9.

               (b)ríomhfaidh an institiúid a cheannaíonn cosaint chreidmheasa méideanna risíochta atá ualaithe ó thaobh priacail don suíomh cosanta dá dtagraítear in (a) i gcomhréir le Caibidil 4. láimhseálfaidh an institiúid an chion den suíomh urrúsúcháin nach bhfuil ag fáil cosaint chreidmheasa mar shuíomh urrúsúcháin ar leithligh agus ríomhfaidh sí méideanna risíochta atá ualaithe ó thaobh priacail i gcomhréir le Foroinn 3, faoi réir mhír 8 agus mhír 9.

               (8)Déanfaidh institiúidí a úsáideann an Cur Chuige Bunaithe ar Rátálacha Inmheánacha (SECIRBA) nó an Cur Chuige Caighdeánaithe (SECSA) faoi Fhoroinn 3 an pointe ceangaltáin (A) agus an pointe dí-astaithe (D) a shocrú ar leithligh i gcás gach suíomh arna dhíorthú i gcomhréir le mír 7 amhail dá niseofaí iad mar shuíomhanna urrúsúcháin ar leithligh tráth ar tionscnaíodh an tidirbheart. Ríomhfar luach KIRB nó KSA, faoi seach, agus comhthiomsú bunaidh risíochtaí foluiteacha an tsuímh urrúsúcháin á gcur san áireamh.

               (9)Déanfaidh institiúidí a úsáideann an Cur Chuige Bunaithe ar Rátálacha Seachtracha (SECERBA) faoi Fhoroinn 3 na méideanna risíochta atá ualaithe ó thaobh priacail a ríomh do na suíomhanna a dhíorthaítear i gcomhréir le mír 7 mar seo a leanas:

               (a)i gcás ina bhfuil an tsinsearacht níos airde ag an suíomh díorthaithe, sannfar ualú priacail an tsuímh urrúsúcháin bhunaidh dó;

               (b)i gcás ina bhfuil sinsearacht níos ísle ag an suíomh díorthaithe, féadfar rátáil atá bunaithe ar thátal a shannadh dó i gcomhréir le hAirteagal 261(7). I gcás nach bhfuil rátáil bunaithe ar thátal ann, féadfaidh an institiúid an tualú priacail is airde de thoradh ceachtar acu a shannadh:

               (i)
                     SECSA a chur i bhfeidhm i gcomhréir le míreanna 8 agus Foroinn 3; nó

               (ii)
                     ualú priacail an tsuímh urrúsúcháin bhunaidh faoi SECERBA.

               Airteagal 250
               Tacaíocht intuigthe

               (1)Maidir le hinstitiúid tionscnóra a d'aistrigh priacal creidmheasa suntasach a bhaineann le risíochtaí foluiteacha an tsuímh urrúsúcháin i gcomhréir le Roinn 2 agus institiúid is urraitheoir, ní thabharfaidh sí tacaíocht don suíomh urrúsúcháin thar a cuid oibleagáidí conarthacha d'fhonn caillteanais ionchasacha nó iarbhír a laghdú d'infheisteoirí.

               (2)Ní mheasfar go bhfuil idirbheart ina thacaíocht chun críocha mhír 1 i gcás inar cuireadh an tidirbheart san áireamh go hiomchuí agus aistriú priacail shuntasaigh á mheasúnú agus go ndearna an dá pháirtí an tidirbheart agus iad ag gníomhú ar a leas féin mar pháirtithe saora neamhspleácha (ar neamhthuilleamaí). Chun na gcríoch sin, tabharfaidh an institiúid faoi athbhreithniú creidmheasa iomlán ar an idirbheart agus, ar a laghad, na hítimí seo a leanas a chur san áireamh:

               (a)an praghas athcheannaigh;

               (b)suíomh caipitil agus leachtachta na hinstitiúide roimh an athcheannach agus ina dhiaidh;

               (c)feidhmiú na risíochtaí foluiteacha;

               (d)feidhmiú na suíomhanna urrúsúcháin;

               (e)tionchar na tacaíochta ar na caillteanais a mheastar a thabhóidh an tionscnóir i gcomparáid leis na hinfheisteoirí.

               (3)Tabharfaidh an institiúid tionscnóra agus an institiúid is urraitheoir fógra don údarás inniúil i leith aon idirbheart a rinneadh i ndáil leis an suíomh urrúsúcháin i gcomhréir le mír 2.

               (4)Déanfaidh ÚBE, i gcomhréir le hAirteagal 16 de Rialachán (AE) Uimh. 1093/2010, treoirlínte a eisiúint faoi cad is 'ar neamhthuilleamaí' ann chun críocha an Airteagail seo agus faoi cathain nach bhfuil idirbheart struchtúrtha chun tacaíocht a sholáthar.

               (5)Má theipeann ar institiúid tionscnóra nó ar institiúid is urraitheoir mír 1 a chomhlíonadh maidir le hurrúsú, áireoidh an institiúid risíochtaí uile an tsuímh urrúsúcháin sin ina ríomh ar na méideanna risíochta atá ualaithe ó thaobh priacail amhail is nach nurrúsófaí riamh iad agus nochtfaidh sí:

               (a)gur thug sí tacaíocht don suíomh urrúsúcháin agus mír 1 á sárú aici; agus

               (b)tionchar na tacaíochta a soláthraíodh ó thaobh a riachtanas maoinithe féin.

               Airteagal 251
               Méideanna risíochta atá ualaithe ó thaobh priacail arna nurrúsú in urrúsú sintéiseach agus arna ríomh ag institiúidí tionscnóra

               (1)Chun méideanna risíochta atá ualaithe ó thaobh priacail a ríomh do na risíochtaí foluiteacha, úsáidfidh institiúid tionscnóra an tsuímh urrúsúcháin shintéisigh na modheolaíochtaí ríofa a leagtar amach sa Roinn seo más infheidhme seachas na modheolaíochtaí a leagtar amach i gCaibidil 2. I gcás institiúidí atá ag ríomh méideanna risíochta atá ualaithe ó thaobh priacail agus méideanna an chaillteanais ionchasaigh faoi Chaibidil 3, beidh méid an chaillteanais ionchasaigh i leith na risíochtaí sin cothrom le nialas.

               (2)Beidh feidhm ag na ceanglais a leagtar amach sa chéad mhír maidir le comhthiomsú iomlán na risíochtaí ar a bhfuil an suíomh urrúsúcháin bunaithe. Faoi réir Airteagal 252, ríomhfaidh an institiúid tionscnóra na méideanna risíochta atá ualaithe ó thaobh priacail i ndáil leis na tráinsí uile sa suíomh urrúsúcháin i gcomhréir le forálacha na roinne seo, lena náirítear na suíomhanna inar féidir leis an institiúid maolú ar phriacal creidmheasa a aithint ina leith i gcomhréir le hAirteagal 249. Féadfar an tualú priacail atá le cur i bhfeidhm maidir le suíomhanna a thairbhíonn de mhaolú priacail creidmheasa a leasú i gcomhréir le Caibidil 4.

               Airteagal 252
               Neamhréir aibíochta in urrúsuithe sintéiseacha a láimhseáil

               Ar mhaithe le méideanna risíochta atá ualaithe ó thaobh priacail a ríomh de réir Airteagal 251, déanfar aon neamhréir aibíochta idir an chosaint chreidmheasa faoina mbaintear amach an taistriú priacail agus na risíochtaí foluiteacha a ríomh mar seo a leanas:

               (a)glacfar leis gurb í aibíocht na risíochtaí foluiteacha aibíocht na risíochta a bhfuil an aibíocht is faide aici, faoi réir uasteorainn cúig bliana. Socrófar aibíocht na cosanta creidmheasa i gcomhréir le Caibidil 4;

               (b)déanfaidh institiúid tionscnóra neamhaird d'aon neamhréir i ríomh méideanna risíochtaí atá ualaithe do shuíomhanna urrúsúcháin faoi réir ualú priacail 1 250 % i gcomhréir leis an Roinn seo. I gcás gach suímh eile, cuirfear an tslí a láimhseáiltear neamhréir aibíochta a leagtar amach i gCaibidil 4 i bhfeidhm de réir na foirmle seo a leanas:

                  RW* = ((RWSP · ((t – t*)/(T – t*))) + (RWAss · ((T – t)/(T – t*))))

               i gcás inarb é:

                        RW*

                        =

                        méideanna risíochta atá ualaithe ó thaobh priacail chun críocha Airteagal 92(3)(a);

                        RWAss

                        =

                        méideanna risíochta atá ualaithe ó thaobh priacail i leith risíochtaí foluiteacha murar urrúsaíodh riamh iad, arna ríomh ar bhonn pro rata;

                        RWSP

                        =

                        méideanna risíochta atá ualaithe ó thaobh priacail arna ríomh faoi Airteagal 251 mura raibh aon neamhréir aibíochta ann;

                        T

                        =

                        aibíocht na risíochtaí foluiteacha arna sloinneadh i mblianta;

                        t

                        =

                        aibíocht na cosanta creidmheasa arna sloinneadh i mblianta;

                        t*

                        =

                        0,25

               Airteagal 253
               Méideanna risíochta atá ualaithe ó thaobh priacail a laghdú

               (1)I gcás ina sanntar ualú priacail 1 250 % do shuíomh urrúsúcháin faoin bhForoinn seo, féadfaidh institiúidí luach risíochta an tsuímh sin a asbhaint de chaipiteal Ghnáthchothromas Leibhéal 1 i gcomhréir le hAirteagal 36(1)(k) de rogha ar an suíomh a áireamh ina ríomh ar na méideanna risíochta atá ualaithe ó thaobh priacail. Chun na gcríoch sin, féadfaidh ríomh luach na risíochta cosaint chistithe incháilithe a léiriú i gcomhréir le hAirteagal 249.

               (2)I gcás ina mbaineann institiúid tionscnóra úsáid as an rogha a leagtar amach i mír 1, féadfaidh sí méid a asbhaineadh i gcomhréir le hAirteagal 36(1)(k) a bhaint as an méid a shonraítear in Airteagal 268 mar uascheanglas caipitil a ríomhfaí i ndáil leis na risíochtaí foluiteacha amhail mura nurrúsófaí iad.

               Foroinn 2
                  Ordlathas modhanna agus paraiméadair choiteanna

               Airteagal 254
               Ordlathas modhanna

               (1)Úsáidfidh institiúidí ceann de na modhanna a leagtar amach i bhForoinn 3 leis na méideanna risíochta atá ualaithe ó thaobh priacail a ríomh i ndáil leis na suíomhanna uile atá ina seilbh i suíomh urrúsúcháin.

               (2)Cuirfear na modhanna a leagtar amach i bhForoinn 3 i bhfeidhm i gcomhréir leis an ordlathas seo a leanas:

               (a)úsáidfidh institiúid an Cur Chuige Inmheánach Bunaithe ar Rátálacha (SECIRBA) i gcás ina gcomhlíontar na coinníollacha a leagtar amach in Airteagal 258;

               (b)i gcás nach bhféadtar SECIRBA a úsáid, úsáidfidh institiúidí SECERBA le haghaidh suíomhanna rátáilte nó suíomhanna ar féidir rátáil atá bunaithe ar thátal a úsáid ina leith i gcomhréir le hAirteagal 261 agus Airteagal 262;

               (c)i gcás nach bhféadtar SECERBA a úsáid, úsáidfidh institiúidí an Cur Chuige Caighdeánaithe (SECSA) i gcomhréir le hAirteagal 263 agus Airteagal 264.

               (3)De mhaolú ar mhír 2(b), féadfaidh institiúidí SECSA a úsáid in ionad SECERBA i ndáil leis na suíomhanna uile atá ina seilbh in urrúsú i gcás nach bhfuil na méideanna risíochta atá ualaithe ó thaobh priacail a thagann as cur i bhfeidhm SECERBA ar chóimhéid leis an bpriacal creidmheasa atá leabaithe i risíochtaí foluiteacha an urrúsaithe. I gcás ina gcinneann an institiúid SECSA a chur i bhfeidhm i gcomhréir leis an mír seo, tabharfaidh sí fógra ina leith chuig an údarás inniúil go pras. I gcás inar chuir institiúid SECSA i bhfeidhm i gcomhréir leis an mír seo, féadfaidh an túdarás inniúil iarraidh ar an institiúid modh eile a chur i bhfeidhm.

               (4)Gan dochar do mhír 2, féadfaidh institiúidí Cur Chuige an Mheasúnaithe Inmheánaigh (IAA) a úsáid chun méideanna risíochta atá ualaithe ó thaobh priacail a ríomh i ndáil le suíomh gan rátáil i gclár ABCP i gcomhréir le hAirteagal 266, ar an gcoinníoll go gcomhlíonfar na coinníollacha a leagtar amach in Airteagal 265.

               (5)I gcás suíomh athurrúsúcháin, cuirfidh institiúidí i bhfeidhm SECSA i gcomhréir le hAirteagal 263, leis na modhnuithe a leagtar amach in Airteagal 269.

               (6)i ngach cás eile, sannfar ualú priacail 1 250 % do shuíomhanna urrúsúcháin.

               (7)Cuirfidh na húdaráis inniúla ÚBE ar an eolas faoi aon fhograí a fuarthas agus aon chinntí a rinneadh i gcomhréir le mír 3. Déanfaidh ÚBE faireachán ar an raon cleachtas a bhaineann le mír 3 agus eiseoidh sé treoirlínte i gcomhréir le hAirteagal 16 de Rialachán (AE) Uimh. 1093/2010.

               Airteagal 255
                  KIRB agus KSA a chinneadh

               (1)I gcás ina gcuireann institiúid SECERBA i bhfeidhm faoi Fhoroinn 3, ríomhfaidh an institiúid KIRB i gcomhréir le míreanna 2 go 5.

               (2)Cinnfidh institiúidí KIRB trí na méideanna risíochta, atá ualaithe ó thaobh priacail a ríomhfaí faoi Chaibidil 3 i ndáil leis na risíochtaí foluiteacha amhail mura nurrúsófaí iad, a iolrú faoin gcóimheas caipitil infheidhme i gcomhréir le Caibidil 1, arna roinnt faoi luach na risíochtaí foluiteacha. Sloinnfear KIRB i bhfoirm dheachúil idir nialas agus a haon.

               (3)Chun críocha KIRB a ríomh, áireofar ar na méideanna risíochta atá ualaithe ó thaobh priacail a ríomhfaí faoi Chaibidil 3 i ndáil leis na risíochtaí foluiteacha, an méid seo a leanas:

               (a)méid na gcaillteanas ionchasach a bhaineann le risíochtaí foluiteacha uile an urrúsúcháin lena náirítear risíochtaí foluiteacha ar mainníodh orthu atá fós mar chuid den chomhthiomsú i gcomhréir le Caibidil 3; agus

               (b)méid na gcaillteanas gan choinne a bhaineann leis na risíochtaí foluiteacha uile lena náirítear risíochtaí foluiteacha ar mainníodh orthu atá sa chomhthiomsú i gcomhréir le Caibidil 3;

               (4)Féadfaidh institiúidí KIRB a ríomh i ndáil le risíochtaí foluiteacha an urrúsúcháin i gcomhréir leis na forálacha a leagtar amach i gCaibidil 3 chun riachtanais chaipitil le haghaidh earraí infhaighte ceannaithe a ríomh. Chun na críocha sin, láimhseálfar risíochtaí miondíola mar earraí infhaighte miondíola ceannaithe agus risíochtaí neamhmhiondíola mar earraí infhaighte corpáráideacha ceannaithe.

               (5)Ríomhfaidh institiúidí KIRB ar leithligh do phriacal caolúcháin i ndáil le risíochtaí foluiteacha suíomhanna urrúsúcháin má bhíonn bhfuil priacal caolúcháin ábhartha i gcás na risíochtaí sin.

               I gcás ina láimhseáiltear caillteanais ó phriacail chaolúcháin agus ó phriacail chreidmheasa ar bhealach comhiomlán, déanfaidh institiúidí an KIRB do phriacal caolúcháin agus do phriacal creidmheasa faoi seach a chomhcheangal in aon KIRB amháin chun críocha Fhoroinn 3. Féadfar a meas i gcás cúlchiste aonair nó ró-urrús comhthaobhach atá ar fáil chun caillteanais de bharr priacal creidmheasa nó priacal caolúcháin gur thásc e sin go bhfuil na priacail seo á láimhseáil ar bhealach comhiomlán.

               I gcás nach láimhseáiltear priacal caolúcháin agus creidmheasa ar bhealach comhiomlán, modhnóidh institiúidí an láimhseáil a leagtar amach sa mhír roimhe chun an KIRB faoi seach do phriacal caolúcháin agus creidmheasa a chomhcheangal ar bhealach stuama.

               (6)I gcás ina gcuireann institiúid SECSA i bhfeidhm faoi Fhoroinn 3, féadfaidh an institiúid KSA a ríomh trí na méideanna risíochta atá ualaithe ó thaobh priacail, a ríomhfaí faoi Chaibidil 2 i ndáil le risíochtaí foluiteacha amhail mura nurrúsófaí iad, a iolrú faoi 8 % arna roinnt faoi luach na risíochtaí foluiteacha. Sloinnfear KSA i bhfoirm dheachúil idir nialas agus a haon.

               Chun críocha na míre seo, ríomhfaidh institiúidí luach risíochta na risíochtaí foluiteacha gan aon choigeartuithe creidmheasa sonracha agus coigeartuithe luacha breise a ghlanluacháil i gcomhréir le hAirteagal 34 agus Airteagal 110 agus laghduithe cistí dílse eile.

               (7)Chun críocha mhír 1 go 6, i gcás ina mbaineann úsáid SSPE le struchtúr urrúsúcháin, láimhseálfar risíochtaí uile SSPE a bhaineann leis an urrúsú mar risíochtaí foluiteacha. Gan dochar don mhéid thuas, féadfaidh an institiúid risíochtaí SPE a eisiamh ón gcomhthiomsú risíochtaí foluiteacha chun críocha ríomhadh KIRB nó KSA mura mbeidh an priacal ó risíochtaí SPE ábhartha nó mura ndéanfaidh sé difear do shuíomh urrúsúcháin na hinstitiúide.

               I gcás urrúsuithe sintéiseacha maoinithe, déanfar aon fháltais ábhartha ó eisiúint nótaí creidmheasnasctha nó oibleagáidí cistithe eile de chuid SPE a fhónann mar chomhthaobhacht le haghaidh aisíocaíocht na suíomhanna urrúsúcháin a áireamh i ríomh KIRB nó KSA má tá priacal creidmheasa na comhthaobhachta faoi réir leithdháileadh an tráinse caillteanais.

               (8)Chun críocha an tríú fomhír de mhír 5, eiseoidh ÚBE treoirlínte i gcomhréir le hAirteagal 16 de Rialachán (AE) Uimh. 1093/2010 maidir leis na modhanna iomchuí le KIRB a chomhcheangal le haghaidh priacal caolúcháin agus creidmheasa i gcás nach láimhseáiltear na priacail sin ar bhealach comhiomlán i suíomh urrúsúcháin.

               Airteagal 256
               Pointe astaithe (A) agus pointe díastaithe (D) a chinneadh

               (1)Chun críocha Fhoroinn 3, déanfaidh na hinstitiúidí an pointe astaithe (A) a chinneadh ar an tairseach ar a dtosófaí ag dáileadh na gcaillteanas atá laistigh de chomhthiomsú na risíochtaí foluiteacha ar an suíomh urrúsúcháin ábhartha.

               Sloinnfear an pointe astaithe (A) mar luach deachúil idir nialas agus a haon agus beidh sé cothrom leis an gceann is mó de nialas agus an cóimheas idir iarmhéid gan íoc chomhthiomsú na risíochtaí foluiteacha san urrúsú lúide iarmhéid gan íoc na dtráinsí uile atá níos sinsearaí nó pari passu maidir leis an tráinse ina bhfuil an suíomh urrúsúcháin ábhartha agus iarmhéid gan íoc na risíochtaí foluiteacha uile san urrúsú.

               (2)Chun críocha Fhoroinn 3, déanfaidh na hinstitiúidí an pointe dí-astaithe (D) a chinneadh ar an tairseach ar a mbeadh caillteanas iomlán phríomhshuim an tráinse ina bhfuil an suíomh urrúsúcháin ábhartha mar thoradh ar caillteanais laistigh de comhthiomsú na risíochtaí foluiteacha.

               Sloinnfear an pointe dí-astaithe (D) mar luach deachúil idir nialas agus a haon agus beidh sé cothrom leis an gceann is mó de nialas agus an cóimheas idir iarmhéid gan íoc chomhthiomsú na risíochtaí foluiteacha san urrúsú lúide iarmhéid gan íoc na dtráinsí uile atá níos sinsearaí leis an tráinse ina bhfuil an suíomh urrúsúcháin ábhartha agus iarmhéid gan íoc na risíochtaí foluiteacha uile san urrúsú.

               (3)Chun críocha mhír 1 agus mír 2, láimhseálfaidh na hinstitiúidí ró-urrús comhthaobhach agus cuntais cúlchiste mhaoinithe mar thráinsí agus na sócmhainní ina bhfuil na cuntais cúlchiste sin mar risíochtaí foluiteacha.

               (4)Chun críocha mhír 1 agus mír 2, déanfaidh institiúidí neamhaird ar chuntais cúlchiste neamhmhaoinithe agus sócmhainní nach feabhsú creidmheasa iad, amhail sócmhainní nach soláthraíonn ach tacaíocht leachtach, babhtálacha airgeadra nó úis agus cuntais chomhthaobhacha airgid a bhaineann leis na suíomhanna sin san urrúsú. Maidir le cuntais cúlchiste mhaoinithe agus sócmhainní a sholáthraíonn feabhsú creidmheasa, ní láimhseálfaidh an institiúid mar shuíomhanna urrúsúcháin ach an chuid sin de na cuntais nó na sócmhainní a bhfuil cumas glacadh caillteanais iontu.

               Airteagal 257
               Aibíocht tráinse a chinneadh (MT)

               (1)Chun críocha Fhoroinn 3 agus faoi réir mhír 3, féadann institiúidí aibíocht tráinse (MT) a thomhas::

               (a)mar mheánaibíocht ualaithe na níocaíochtaí conarthacha atá dlite faoin tráinse i gcomhréir leis an bhfoirmle a leanas:

               i gás ina gcuireann CFt gach íocaíocht chonarthach in iúl (príomhshuim, ús agus táillí) atá iníoctha ag an iasachtaí le linn an tréimhse t; nó

               (b)mar aibíocht dhlíthiúil deiridh na tráinse i gcomhréir leis an bhfoirmle seo a leanas:

               MT = 1 + (ML – 1) * 80 %,

               i gcás inarb é ML aibíocht dhlíthiúil deiridh na tráinse.

               (2)De mhaolú ar mhír 1, ní úsáidfidh institiúidí ach aibíocht dhlíthiúil deiridh na tráinse chun a haibíocht (MT) a chinneadh i gcomhréir le pointe (b) de mhír 1 ach i gcás ina bhfuil na híocaíochtaí conarthacha atá dlite faoin tráinse faoi réir ag nó ag brath ar fheidhmíocht iarbhír na risíochtaí foluiteacha.

               (3)Chun críocha mhír 1 agus mír 2, beidh an cinneadh faoi aibíocht tráinse (MT) faoi réir íostairseach bliain amháin agus uastairseach cúig bliana i ngach cás.

               (4)Nuair a d' fhéadfadh institiúid a bheith ar ris caillteanais ionchasacha ó na risíochtaí foluiteacha de bhua conartha, déanfaidh an institiúid aibíocht suíomhanna urrúsúcháin a chinneadh trí aird a thabhairt ar an aibíocht is faide i gcás risíochtaí foluiteacha den chineál sin. Maidir le risíochtaí imrothlacha, beidh feidhm ag an aibíocht risíochta iarmhír is faide is féidir de réir conartha a d'fhéadfaí a chur leo le linn na tréimhse imrothlaí.

               Foroinn 3
                  Modhanna chun méideanna risíochta atá ualaithe ó thaobh priacal de a ríomh

               Airteagal 258
               Coinníollacha maidir leis an gCur Chuige Inmheánach Bunaithe ar Rátálacha (SECIRBA) a úsáid

               (1)Bainfidh institiúidí úsáid as SECIRBA chun méideanna risíochta atá ualaithe ó thaobh priacail a ríomh maidir le suíomh urrúsúcháin i gcás ina gcomhlíontar na coinníollacha seo a leanas:

               (a)tá an suíomh bunaithe ar chomhthiomsú IRB nó comhthiomsú measctha, ar an gcoinníoll maidir leis an dara cás, gur féidir leis an institiúid KIRB a ríomh i gcomhréir le Roinn 3 ar 95 % ar a laghad den méid risíochta foluiteach atá ualaithe ó thaobh priacail;

               (b)is leor an méid faisnéise atá ar fáil go poiblí maidir le risíochtaí foluiteacha an urrúsaithe chun go mbeidh an institiúid in ann KIRB a ríomh; agus

               (c)níl bac ar an institiúid SECIRBA a úsáid maidir le suíomh urrúsúcháin áirithe i gcomhréir le mír 2.

               (2)Féadfaidh údaráis inniúla ar bhonn gach cáis ar leith bac a chur ar úsáid SECIRBA i gcás ina mbíonn gnéithe anchasta ag urrúsuithe nó ina mbíonn gnéithe níos mó priacail ag baint leo. Chun na críche sin, féadfar a mheas gur gnéithe anchasta nó gnéithea bhfuil go leor priacail ag baint leo na gnéithe a leanas:

               (a)feabhsú creidmheasa a d'fhéadfaí a chreimeadh ar chúiseanna eile seachas caillteanais punainne mar thoradh ar neamhíoc príomhshuime nó úis;

               (b)comhthiomsuithe risíochtaí foluiteacha ina bhfuil leibhéal ard comhghaoil inmheánaigh mar thoradh ar risíocht ródhlúth ar earnálacha ar leith nó ar limistéir gheoghrafacha

               (c)idirbhearta ina bhfuil aisíoc na suíomhanna úrrúsúcháin ag brath go mór ar spreagaithe priacail nach bhfuil léirithe sa KIRB; nó

               (d)leithdháiltí anchasta caillteanais idir tráinsí.

               Airteagal 259
               Méideanna risíochta atá ualaithe ó thaobh priacail a ríomh faoi SECIRBA

               (1)Faoi SECIRBA, déanfar an méid risíochta atá ualaithe ó thaobh priacail maidir le suíomh urrúsúcháin a ríomh trí luach risíochta an tsuímh, a ríomhtar i gcomhréir le hAirteagal 248, a iolrú faoin ualú priacail is infheidhme a chinnfear mar a leanas, faoi réir íosthairseach15 % i ngach cás:

               RW = 1 250 %

                     nuair atá D ≤ KIRB

               RW = 12.5·KSSFA(KIRB)

                     nuair atá A ≥ KIRB

                     nuair atá A˂ KIRB˂D

               i gcás inarb ionann:

               KIRB agus muirear caipitil chomhthiomsú na risíochtaí foluiteacha mar atá sainmhínithe in Airteagal 255

               D agus an pointe dí-astaithe arna chinneadh i gcomhréir le hAirteagal 256

               A agus an pointe astaithe arna chinneadh i gcomhréir le hAirteagal 256

               i gcás inarb ionann:

               a = –(1 / (p * KIRB))

               u = D – KIRB

               l = úasmhéid (A - KIRB; 0)

               i gcás inarb ionann:

               p = uasmhéid [0.3; (A + B*(1/N) + C* KIRB + D*LGD + E*MT)]

               i gcás inarb ionann:

               N agus líon éifeachtach na risíochtaí i gcomhtiomsú na risíochtaí foluiteacha, arna ríomh i gcomhréir le mír 4

               LGD agus an mhainneacht mheánchaillteanas a ualaítear ó thaobh na risíochta i gcomhthiomsú na risíochtaí foluiteacha, arna ríomh i gcomhréir le mír 5

               MT agus aibíocht an tráinse arna cinneadh i gcomhréir le hAirteagal 257

               Déanfar na paraiméadair A,B,C D agus E a chinneadh i gcomhréir leis an tábla cuardaigh seo:

                        A

                        B

                        C

                        D

                        E

                        Miondíol

                        Sinsearach, gráinneach (N ≥ 25)

                        0

                        3.56

                        -1.85

                        0.55

                        0.07

                        Sinsearach, neamhghráinneach (N ≥ 25)

                        0.11

                        2.61

                        -2.91

                        0.68

                        0.07

                        Neamhshinsearach, gráinneach (N ≥ 25)

                        0.16

                        2.87

                        -1.03

                        0.21

                        0.07

                        Neamhshinsearach, neamhghráinneach (N ≥ 25)

                        0.22

                        2.35

                        -2.46

                        0.48

                        0.07

                        Miondíol

                        Sinsearach

                        0

                        0

                        -7.48

                        0.71

                        0.24

                        Neamhshinsearach

                        0

                        0

                        -5.78

                        0.55

                        0.27

               (2)Má tá risíochtaí miondíola agus neamhmhiondíola araon sa chomhthiomsú foluiteach IRB, roinnfear an comhthiomsú i bhfochomhthiomsú miondíola amháin agus i bhfochomhthiomsú neamhmhiondíola amháin, agus maidir le gach fochomhthiomsú, déanfar meastúchán ar p-pharaimhéadar ar leithligh (agus ar na paraiméadair ionchuir freagracha N, KIRB agus LGD). Ina dhiaidh sin, déanfar meán p-pharaimhéadar ualaithe a ríomh don idirbheart ar bhonn p-pharaimhéadar gach fochomhthiomsaithe agus méid ainmniúil na risíochtaí i ngach fochomhthiomsú.

               (3)I gcás ina gcuireann institiúid SECIRBA i bhfeidhm ar chomhthiomsú measctha déanfar ríomh an p-pharaimhéadair a bhunú ar na risíochtaí foluiteacha faoi réir Chur Chuige IRB amháin. Déanfar neamhaird ar na risíochtaí foluiteacha atá faoi réir ag an gCur Chuige Caighdeánaithe chun na críocha seo.

               (4)Ríomhfar líon éifeachtach na risíochtaí (N) mar a leanas:

               i gcás ina léiríonn EADi an risíocht tráth na mainneachta a bhaineann leis an iú ionstraim sa chomhthiomsú.

               Comhdhlúthófar ilrisíochtaí don oibleagáidóir céanna agus láimhseálfar iad mar risíocht amháin.

               (5)Ríomhfar an meánLGD atá ualaithe ó thaobh risíochta, mar a leanas:

               i gcás ina léiríonn LGDi an meán LGD a bhaineann le gach risíocht ar an iú oibleagáideoir.

               I gcás ina láimhseáiltear priacail creidmheasa agus caolúcháin le haghaidh earraí infhaighte ceannaithe ar bhealach comhiomlán laistigh d'urrúsú, measfar an tionchur LGD a bheith mar mheán ualaithe an LGD i gcás priacal creidmheasa agus mar 100 % an LGD i gcás priacal caolúcháin. Is iad na muirir chaipitil IRB dílse neamhspleácha a bhaineann le priacal creidmheasa agus le priacal caolúcháin faoi seach a bheidh ina hualuithe priacail.. Chun na críocha seo, féadfar a mheas gur léiriú é cúlchiste aonair nó [nó ró -urrús comhthaobhach] atá ar fáil chun caillteanas de bharr priacail creidmheasa nó mainneachta go bhfuil na priacail seo á mbainistiú ar bhealach comhiomlán.

               (6)I gcás nach mó ná 3 % sciar na risíochta foluití is mó sa chomhthiomsú (C1), féadfaidh institiúidí an modh simplithe seo a úsáid chun N agus na meánLGDanna ualaithe ó thaobh risíochta a ríomh:

               LGD = 0.50

               i gcás inarb ionann

               Cm agus an sciar den chomhthiomsú a chomhfhreagraíonn do shuim na m-risíochtaí is mó (e.g. comhfhreagraíonn sciar 15 % do luach 0.15); agus

               is í an institiúid a leagann síos m.

               Mura bhfuil le fáil ach C1 agus murar mó an méid seo ná 0.03, féadfaidh an institiúid an LGD a leagan síos mar 0.50 agus N mar 1/C1.

               (7)I gcás ina bhfuil an suíomh bunaithe ar chomhthiomsú measctha agus ina bhfuil an institiúid in ann KIRB a ríomh ar 95 % de na méideanna risíochta foluiteacha ar a laghad i gcomhréir le hAirteagal 258(1)(a), ríomhfaidh an institiúid an muirear caipitil don chomhthiomsú foluiteach risíochtaí mar:

               dˑ KIRB + (1–d)ˑ KSA,

               i gcás inarb ionann

               d agus an céatadán de mhéid risíochta na risíochtaí foluiteacha a bhfuil an banc in ann KIRB a ríomh ina leith thar mhéid risíochta na risíochtaí foluiteacha go léir; agus nuair is ionann

               KIRB agus KSA agus mar a shainmhínítear in Airteagal 255 iad.

               (8)I gcás ina bhfuil suíomh urrúsúcháin i bhfoirm díorthaigh ag institiúid, féadfaidh an institiúid ualú priacail atá bunaithe ar thátal a shannadh don díorthach, ualú atá coibhéiseach le hualú priacail an tsuímh thagartha arna ríomh i gcomhréir leis an Airteagal seo.

               Chun críche na céad Fhomhíre, is éard a bheidh sa suíomh tagartha ná an suíomh atá pari passu ar gach bealach leis an díorthach, nó i gcás nach bhfuil ann don suíomh pari passu sin, an suíomh atá díreach faoi réir an díorthaigh.

               Airteagal 260
               Urrúsuithe STC a láimhseáil faoi SECIRBA

               Faoi SECIRBA, ríomhfar an tualú priacail maidir le suíomh in urrúsú STC i gcomhréir le hAirteagal 259, faoi réir na modhnuithe seo a leanas:

               íosualú priacail do shuíomhanna urrúsúcháin =10 %

               p = uasmhéid [0.3; 0.5ˑ (A + Bˑ(1/N) + Cˑ KIRB + D*LGD + EˑMT)]

               Airteagal 261
               Méideanna risíochta atá ualaithe ó thaobh priacail a ríomh faoin gCur Chuige Inmheánach Bunaithe ar Rátálacha (SECIRBA)

               (1)Faoi SECIRBA, déanfar an méid risíochta atá ualaithe ó thaobh priacail maidir le suíomh urrúsúcháin a ríomh trí luach risíochta an tsuímh, a ríomhtar i gcomhréir le hAirteagal 248, a iolrú faoin ualú priacail is infheidhme i gcomhréir leis an Airteagal seo.

               (2)Maidir le risíochtaí a mbaineann measúnuithe creidmheasa gearrthéarmacha leo nó nuair is féidir rátáil atá bunaithe ar mheasúnú creidmheasa gearrthéarmach a bhunú de réir tátail i gcomhréir le mír 7, beidh feidhm ag na hualuithe priacail a leanas:

               Tábla 1

                        Céim Cáilíochta Creidmheasa

                        1

                        2

                        3

                        Gach rátáil eile

                        Ualú priacail

                        15 %

                        50 %

                        100 %

                        1 250 %

               (3)Maidir le risíochtaí a mbaineann measúnuithe creidmheasa fadtéarmacha leo nó nuair is féidir rátáil atá bunaithe ar mheasúnú creidmheasa fadthéarmach a bhunú de réir tátail i gcomhréir le mír 7, beidh feidhm ag na ualuithe priacail i dTábla 2 agus iad coigeartaithe mar is infheidhme maidir le haibíocht tráinse i gcomhréir le hAirteagal 257 agus mír 4 agus maidir le tiús tráinse le haghaidh tráinsí neamhshinsearacha i gcomhréir le mír 5:

               Tábla 2

                        Céim Cáilíochta Creidmheasa

                        Tráinse is sinsearaí

                        Tráinse neamhshinsearach (tanaí)

                        Aibíocht tráinse (MT)

                        Aibíocht tráinse (MT)

                        1 bhliain

                        5 bliana

                        1 bhliain

                        5 bliana

                        1

                        15 %

                        20 %

                        15 %

                        70 %

                        2

                        15 %

                        30 %

                        15 %

                        90 %

                        3

                        25 %

                        40 %

                        30 %

                        120 %

                        4

                        30 %

                        45 %

                        40 %

                        140 %

                        5

                        40 %

                        50 %

                        60 %

                        160 %

                        6

                        50 %

                        65 %

                        80 %

                        180 %

                        7

                        60 %

                        70 %

                        120 %

                        210 %

                        8

                        75 %

                        90 %

                        170 %

                        260 %

                        9

                        90 %

                        105 %

                        220 %

                        310 %

                        10

                        120 %

                        140 %

                        330 %

                        420 %

                        11

                        140 %

                        160 %

                        470 %

                        580 %

                        12

                        160 %

                        180 %

                        620 %

                        760 %

                        13

                        200 %

                        225 %

                        750 %

                        860 %

                        14

                        250 %

                        280 %

                        900 %

                        950 %

                        15

                        310 %

                        340 %

                        1050 %

                        1050 %

                        16

                        380 %

                        420 %

                        1130 %

                        1130 %

                        17

                        460 %

                        505 %

                        1 250 %

                        1 250 %

                        Gach ceann eile

                        1 250 %

                        1 250 %

                        1 250 %

                        1 250 %

               (4)D'fhonn an tualú priacail do thráinsí ina bhfuil aibíocht idir 1 bhliain agus 5 bliana a chinneadh úsáidfidh institiúidí idirshuíomh líneach idir na hualuithe priacail is infheidhme maidir le haibíocht aon bhliain amháin agus cúig bliana faoi seach i gcomhréir le tábla 2.

               (5)D'fhonn an tiús tráinse a chinneadh, déanfaidh institiúidí an tualú priacail do thráinsí neamhshinsearacha a ríomh mar a leanas:

               RW = [RW tar éis coigeartú maidir le haibíocht i gcomhréir le mír 4 a dhéanamh]  [1 – íos(T; 50 %)]

               i gcás inarb ionann

               T = tiús an tráinse arna thomhas mar D - A

               i gcás inarb ionann

               D agus an pointe dí-astaithe arna chinneadh i gcomhréir le hAirteagal 256

               A agus an pointe astaithe arna chinneadh i gcomhréir le hAirteagal 256

               (6)Beidh an tualú priacail maidir le tráinsí neamhshinsearacha de thoradh mhír 3 agus mhír 5 faoi réir ag íostairseach 15 %. Ina theannta sin, ní bheidh an tualú priacail mar thoradh air sin níos ísle ná an tualú priacail a fhreagraíonn do thráinse hipitéiseach sinsearach den urrúsú céanna leis agus an measúnú creidmheasa agus an aibíocht chéanna.

               (7)Chun críocha rátálacha atá bunaithe ar thátal a úsáid, sannfaidh institiúidí rátáil atá bunaithe ar thátal do shuíomh gan rátáil agus beidh an rátáil sin coibhéiseach le measúnú creidmheasa suímh thagartha rátáilte a chomhlíonann na coinníollacha seo go léir:

               (a)tá an suíomh tagartha ar chomhchéim ar gach bealach leis an suíomh urrúsúcháin gan rátáil nó, i gcás nach ann d'aicmiú pari passu, tá an suíomh tagartha díreach faoi réir an tsuímh gan rátáil;

               (b)ní bhaineann an suíomh tagartha aon tairbhe as ráthaíochtaí tríú páirtí nó as aon fheabhsuithe creidmheasa eile nach bhfuil ar fáil ag an suíomh gan rátáil;

               (c)beidh aibíocht an tsuímh thagartha cothrom le haibíocht an tsuímh gan rátáil atá i gceist nó níos faide ná í;

               (d)ar bhonn leanúnach, tabharfar aon rátáil bunaithe ar thátal cothrom le dáta chun aon athruithe maidir le measúnú creidmheasa an tsuímh thagartha a léiriú.

               Airteagal 262
               Urrúsuithe STC a láimhseáil faoi SECERBA

               (1)Faoi SECERBA, ríomhfar an tualú priacail maidir le suíomh in urrúsú STC i gcomhréir le hAirteagal 261, faoi réir na modhnuithe atá leagtha síos san Airteagal seo.

               (2)Maidir le risíochtaí a mbaineann measúnuithe creidmheasa gearrthéarmacha leo nó nuair is féidir rátáil atá bunaithe ar mheasúnú creidmheasa gearrthéarmach a bhunú de réir tátail i gcomhréir le hAirteagal 261(7), beidh na hualuithe a leanas infheidhme:

               Tábla 3

                        Céim Cáilíochta Creidmheasa

                        1

                        2

                        3

                        Gach rátáil eile

                        Ualú priacail

                        10 %

                        35 %

                        70 %

                        1 250 %

               (3)Maidir le risíochtaí a mbaineann measúnuithe creidmheasa fadtéarmacha leo nó nuair is féidir rátáil atá bunaithe ar mheasúnú creidmheasa fadthéarmach a bhunú de réir tátail i gcomhréir le hAirteagal 261 (7), cinnfear na hualuithe priacail i gcomhréir le Tábla 4 agus iad coigeartaithe maidir le haibíocht tráinse (MT) i gcomhréir le hAirteagal 257 agus Airteagal 261(4) agus maidir le tiús tráinse le haghaidh tráinsí neamhshinsearacha i gcomhréir le hAirteagal 261(5):

               Tábla 4

                        Céim Cáilíochta Creidmheasa

                        Tráinse is sinsearaí

                        Tráinse neamhshinsearach (tanaí)

                        Aibíocht tráinse (MT)

                        Aibíocht tráinse (MT)

                        1 bhliain

                        5 bliana

                        1 bhliain

                        5 bliana

                        1

                        10 %

                        15 %

                        15 %

                        50 %

                        2

                        10 %

                        20 %

                        15 %

                        55 %

                        3

                        15 %

                        25 %

                        20 %

                        75 %

                        4

                        20 %

                        30 %

                        25 %

                        90 %

                        5

                        25 %

                        35 %

                        40 %

                        105 %

                        6

                        35 %

                        45 %

                        55 %

                        120 %

                        7

                        40 %

                        45 %

                        80 %

                        140 %

                        8

                        55 %

                        65 %

                        120 %

                        185 %

                        9

                        65 %

                        75 %

                        155 %

                        220 %

                        10

                        85 %

                        100 %

                        235 %

                        300 %

                        11

                        105 %

                        120 %

                        355 %

                        440 %

                        12

                        120 %

                        135 %

                        470 %

                        580 %

                        13

                        150 %

                        170 %

                        570 %

                        650 %

                        14

                        210 %

                        235 %

                        755 %

                        800 %

                        15

                        260 %

                        285 %

                        880 %

                        880 %

                        16

                        320 %

                        355 %

                        950 %

                        950 %

                        17

                        395 %

                        430 %

                        1 250 %

                        1 250 %

                        Gach ceann eile

                        1 250 %

                        1 250 %

                        1 250 %

                        1 250 %

               Airteagal 263
               Méideanna risíochta atá ualaithe ó thaobh priacail a ríomh faoin gCur Chuige Caighdeánaithe--(SECSA)

               (1)Faoi SECSA, déanfar an méid risíochta atá ualaithe ó thaobh priacail maidir le suíomh in urrúsú a ríomh trí luach risíochta an tsuímh arna ríomh i gcomhréir le hAirteagal 248, a iolrú faoin ualú priacail is infheidhme a chinnfear mar a leanas, faoi réir íosthairseach 15 % i ngach cás:

               RW = 1 250 %

                      nuair atá D ≤ KA

               RW = 12.5· KSSFA(KA)

                      nuair atá A ≥ KA

                      nuair atá A˂KA˂D

               i gcás inarb ionann:

               D agus an pointe dí-astaithe arna chinneadh i gcomhréir le hAirteagal 256

               A agus an pointe astaithe arna chinneadh i gcomhréir le hAirteagal 256

               Is paraiméadar é KA a ríomhtar i gcomhréir le mír 2

               i gcás inarb ionann:

               a = –(1 / (p * KA))

               u = D – KA

               l = max (A – KA; 0)

               p = 1 maidir le risíocht urrúsúcháin nach risíocht athurrúsúcháin í

               (2)Chun críocha mhír 1 ríomhfar KA mar a leanas:

               i gcás inarb ionann:

               KSA agusmuirear caipitil an chomhthiomsaithe fholuitigh mar atá sainmhínithe in Airteagal 255

               ina bhfuil W = an cóimheas idir suim méid ainmniúil na risíochta foluiteacha ar mainneachtain agus méid ainmniúil na risíochta foluiteacha uile. Chun na críocha seo, ciallóidh risíocht ar mainneachtain rísíocht fholuiteach atá: (i) 90 lá nó níos mó thar téarma; (ii) faoi réir ag imeachtaí féimheachta nó dócmhainneachta; (iii) faoi réir ag imeacht foriaimh nó imeacht den chineál sin; nó (iv) ar mainneachtain i gcomhréir leis an doiciméadacht urrúsúcháin.

               I gcás nach eol d'institiúid stádas faillí 5 % nó níos lú de na risíochtaí foluiteacha sa chomhthiomsú, féadfaidh an institiúid SECSA a úsáid i gcomhréir leis an gcoigeartú seo a leanas maidir le KA a ríomh:

               I gcás nach eol d'institiúid stádas faillí níos mó ná 5 % de na risíochtaí foluiteacha sa chomhthiomsú, ní mór an suíomh san urrúsú a ualú ó thaobh priacail ag 1 250 %.

               (3)I gcás ina bhfuil suíomh urrúsúcháin i bhfoirm díorthaigh ag institiúid, féadfaidh an institiúid ualú priacail atá bunaithe ar thátal a shannadh don díorthach, ualú atá coibhéiseach le hualú priacail an tsuímh thagartha arna ríomh i gcomhréir leis an Airteagal seo.

               Chun críche na chéad mhíre seo, is éard a bheidh sa suíomh tagartha ná an suíomh atá pari passu ar gach bealach leis an díorthach, nó i gcás nach ann don suíomh pari passu sin, an suíomh atá díreach faoi réir an díorthaigh.

               Airteagal 264
               Urrúsuithe STC a láimhseáil faoi SECSA

               Faoi SECIRBA, déanfar an tualú priacail maidir le suíomh in urrúsú STC a ríomh i gcomhréir le hAirteagal 263, faoi réir na modhnuithe seo a leanas

               íosualú priacail do shuímh urrúsúcháin =10 %

               p = 0,5

               Airteagal 265
               Raon feidhme agus ceanglais oibríochtúla Chur Chuige an Mheasúnaithe Inmheánaigh (IAA)

               (1)Féadfaidh institiúidí méideanna risíochta atá ualaithe ó thaobh priacail a ríomh le haghaidh suíomhanna gan rátáil i gcláir ABCP faoi IAA i gcomhréir le hAirteagal 266 i gcás ina bhfuil cead faighte acu ó na húdaráis inniúla i gcomhréir le mír 2.

               (2)Féadfaidh na húdaráis inniúla cead a thabhairt d'institiúidí IAA a úsáid laistigh de raon feidhme atá sainithe go soiléir i gcás ina gcomhlíontar na coinníollacha seo a leanas go léir:

               (a)is suíomhanna rátáilte na suíomhanna go léir sa pháipéar tráchtála arna eisiúint ag an gclár ABCP;

               (b)léiríonn an measúnú inmheánach ar cháilíocht chreidmheasa an tsuímh an mhodheolaíocht mheasúnaithe atá ag ECAI amháin nó níos mó atá ar fáil don phobal, chun suíomhanna urrúsúcháin nó risíochtaí foluiteacha den chineál céanna a rátáil;

               (c)tá próiseas measúnaithe inmheánach na hinstitiúide chomh coimeádach ar a laghad agus na measúnuithe atá ar fáil do phobal na ECAIanna sin a sholáthair rátáil sheachtrach don pháipéar tráchtála arna eisiúint ag an gclár ABCP, go háirithe maidir le fachtóirí struis agus gnéithe cainníochtúla ábhartha eile;

               (d)cuireann modheolaíocht na hinstitiúide maidir le measúnú inmheánach san áireamh gach modheolaíocht rátála ábhartha foilsithe de chuid na ECAIanna faoina rátáiltear páipéar tráchtála an chláir ABCP agus cuirtear san áireamh gráid rátála a fhreagraíonn do mheasúnuithe creidmheasa na ECAIanna. Tabharfaidh an institiúid ina taifead inmheánach ráiteas míniúcháin ina ndéanfar cur síos ar an gcaoi inar comhlíonadh na ceanglais atá leagtha amach sa phointe seo agus tabharfaidh sí an ráiteas sin cothrom le dáta ar bhonn rialta;

               (e)úsáideann an institiúid an mhodheolaíocht um measúnú inmheánach chun críocha bainistithe priacal inmheánach, lena náirítear cinnteoireacht, bainistíocht faisnéise agus próisis inmheánacha maidir le leithdháileadh caipitil;

               (f)déanann iniúchóirí inmheánacha nó seachtracha, ECAI, nó feidhm inmheánach athbhreithnithe creidmheasa nó bainistíochta priacal na hinstitiúide athbhreithniú rialta ar an bpróiseas measúnaithe inmheánaigh agus ar cháilíocht na measúnuithe inmheánacha arna ndéanamh ar cháilíocht chreidmheasa risíochtaí na hinstitiúide ar chlár ABCP;

               (g)déanfaidh an institiúid feidhmíocht a rátálacha inmheánacha a rianú le himeacht ama chun meastóireacht a dhéanamh ar fheidhmíocht a modheolaíochta um measúnú inmheánach agus déanfaidh sí an mhodheolaíocht sin a chur in oiriúint, de réir mar is gá, má bhíonn difríocht rialta idir feidhmíocht na risíochtaí agus an fheidhmíocht arna léiriú ag na rátálacha inmheánacha;

               (h)áireofar leis an gclár ABCP caighdeáin um bainistíocht frithgheallta agus dliteanais i bhfoirm treoirlínte do riarthóir an chláir maidir le, ar a laghad:

                (i)
                     na critéir maidir le cáilitheacht sócmhainní, faoi réir phointe (i);

               (ii)
                     cineálacha agus luach airgeadaíoch na risíochtaí mar thoradh ar sholáthar na saoráidí leachtachta agus na bhfeabhsuithe creidmheasa;

               (iii)
                     an dáileachán caillteanais idir na suíomhanna urrúsúcháin sa chlár ABCP;

               (iv)
                     aonrú dlíthiúil agus eacnamaíoch na sócmhainní aistrithe ón eintiteas atá i mbun na sócmhainní a dhíol;

               (i)Leis na critéir maidir le cáilitheacht sócmhainní sa chlár ABCP déantar foráil maidir le, ar a laghad:

               (i)
                     eisiamh ceannach sócmhainní atá go mór thar téarma nó ar mainníodh iontu;

               (ii)
                     teorannú ró-chomhchruinnithe maidir le limistéar geografach nó oibleagáideoir aonair;

               (iii)
                     teorannú éirim na sócmhainní a bheidh le ceannach;

               (j)go ndéantar anailís ar phriacal creidmheasa agus phróifíl ghnó dhíoltóir na sócmhainne, lena náireofar ar a laghad measúnú:

               (i)
                     ar fheidhmíocht airgeadais an díoltóra roimhe seo agus ar an bhfeidhmíocht airgeadais is dóigh a bheidh aige amach anseo;

               (ii)
                     ar shuíomh reatha an díoltóra ar an margadh, agus ar an iomaíochas is dócha a bheidh ann amach anseo;

               (iii)
                     ar luamhánacht, sreabhadh airgid, cumhdach úis agus rátáil fiachais an díoltóra;

               (iv)
                      ar chaighdeáin frithgheallta, cumas fiachas a sheirbhísiú, agus próisis bailiúcháin an díoltóra;

               (k)tá beartais agus próisis bailiúcháin ag an gclár ABCP a chuireann cumas oibriúcháin agus cáilíocht chreidmheasa an tseirbhíseora san áireamh agus a mhaolaíonn priacail a bhaineann le feidhmíocht an díoltóra agus an tseirbhíseora. Chun críocha an phointe seo, féadfar priacail a bhaineann le feidhmíocht a mhaolú trí thairseacha a bheidh bunaithe ar cháilíocht chreidmheasa reatha an díoltóra nó an tseirbhíseora cosc a chur ar mheascadh cistí i gcás mhainneachtain an díoltóra nó an tseirbhíseora;

               (l)cuirtear san áireamh sa mheastachán comhiomlánaithe caillteanais ar chomhthiomsú sócmhainní a d'fhéadfaí a cheannach faoin gclár ABCP gach foinse a d'fhéadfadh priacal a beith ag baint leo, amhail priacal creidmheasa agus priacal caolúcháin;

               (m)i gcás ina bhfuil méid na bhfeabhsuithe creidmheasa a sholáthair an díoltóir bunaithe ar chaillteanais a bhaineann le creidmheas agus orthu sin amháin, agus más iomchuí an priacal caolúcháin i gcás an chomhthiomsaithe sócmhainní ar leith sin, is cúlchiste ar leithligh a bheidh sa chlár ABCP le haghaidh priacal caolúcháin;

               (n) déantar méid an leibhéil fheabhsaithe is gá sa chlár ABCP a ríomh trí aird a thabhairt ar roinnt blianta d'fhaisnéis stairiúil, lena náirítear caillteanais, ciontóireacht, caoluithe, agus ráta láimhdeachais earraí infhaighte;

               (o)sa chlár ABCP tá gnéithe struchtúracha i gceist le linn risíochtaí a cheannach d'fhonn meathlú creidmheasa féideartha na punainne foluití a mhaolú. D'fhéadfaí tairseacha clabhsúir a bhaineann go sonrach le comhthiomsú risíochtaí a bheith ina ngnéithe sin;

               (p)déanfaidh an institiúid meastóireacht ar na gnéithe a bhaineann leis an gcomhthiomsú sócmhainní foluiteach, amhail an meánscór creidmheasa atá ualaithe, agus sainaithneoidh sí aon chomhchruinnithe d'oibligeadóir aonair nó do réigiún geografach agus do ghráinneacht an chomhthiomsaithe sócmhainní.

               (3)Má dhéanann feidhm inmheánach iniúchóireachta, athbhreithnithe creidmheasa, nó bainistíochta priacal na hinstitiúide an tathbhreithniú, dá bhforáiltear i bpointe (f) de mhír 2, beidh na feidhmiúcháin sin neamhspleách ar fheidhmiúcháin inmheánacha na hinstitiúide a bhaineann le gnó an chláir ABCP agus ar an gcaidreamh le custaiméirí .

               (4)Maidir le hinstitiúidí a bhfuil cead faighte acu IAA a úsáid, ní fhillfidh siad ar mhodhanna eile a úsáid maidir le suíomhanna a thagann faoi raon feidhme chur i bhfeidhm IAA, mura gcomhlíontar na coinníollacha seo a leanas go léir:

               (a)tá sé léirithe ag an institiúid chun sástachta an údaráis inniúil go bhfuil cúis mhaith ag an institiúid déanamh amhlaidh;

               (b)tá cead faighte ag an institiúid roimh ré ón údarás inniúil.

               Airteagal 266
               Méideanna risíochta atá ualaithe ó thaobh priacail a ríomh faoi IAA

               (1)Faoi IAA, sannfaidh an institiúid an suíomh gan rátáil sa ABCP do cheann amháin de na gráid rátála a leagtar síos i bpointe (d) d'Airteagal 265(2) ar bhonn a mheasúnaithe inmheánaigh. Sannfar rátáil arna díorthú don suíomh, rátáil a bheidh ar aon dul leis na measúnuithe creidmheasa a fhreagraíonn don ghrád rátála mar a leagtar síos i bpointe (d) d'Airteagal 265(2).

               (2)An rátáil arna díorthú i gcomhréir le mír 1, is rátáil ar leibhéal grád infheistíochta nó níos fearr a bheidh inti an tráth a chéadsannfar í agus beidh IMCS ann a mheasfaidh gur measúnú creidmheasa incháilithe í chun críocha méideanna risíochta atá ualaithe ó thaobh priacail a ríomh i gcomhréir le hAirteagal 261 nó Airteagal 262, de réir mar is infheidhme.

               Foroinn 4
                  Uastairseacha le haghaidh suíomhanna urrúsúcháin

               Airteagal 267
               Ualú priacail uasta le haghaidh suíomhanna urrúsúcháin shinsearacha: Cur chuige na trédhearcachta

               (1)Féadfaidh institiúid, a bhfuil comhdhéanamh na risíochtaí foluiteacha ar eolas aici an tam ar fad, ualú priacail uasta a shannadh don suíomh urrúsúcháin sinsearach atá cothrom leis an ualú priacail meánualaithe a bheadh infheidhme maidir leis na risíochtaí foluiteacha murach go ndearnadh na risíochtaí foluiteacha sin a urrúsú.

               (2)I gcás comhthiomsuithe risíochtaí foluiteacha nach mbaineann an institiúid úsáid ach as an gCur Chuige Caighdeánaithe nó an gCur Chuige IRB ina leith, beidh an tualú priacail uasta cothrom leis an meánualú priacail atá ualaithe ó thaobh risíochta a bheadh i bhfeidhm ar na risíochtaí foluiteacha faoi Chaibidil 2 nó faoi Chaibidil 3, faoi seach, amhail agus nach ndéanfaí iad a urrúsú.

               I gcás comhthiomsuithe measctha déanfar an tualú priacail uasta a ríomh mar seo a leanas:

               (a)i gcás ina gcuireann an institiúid an SECIRBA i bhfeidhm, sannfar ualú priacail an Chur Chuige Chaighdeánaithe agus an tualú priacail IRB do chion an Chur Chuige Chaighdeánaithe agus do chion an Chur Chuige IRB den chomhthiomsú foluiteach faoi seach;

               (b)i gcás ina gcuirfidh an institiúid an SECSA nó an SECERBA i bhfeidhm, beidh an tualú priacail uasta do shuíomhanna urrúsúcháin shinsearacha cothrom leis an ualú priacail meánualaithe faoin gCur Chuige Caighdeánaithe atá ag na risíochtaí foluiteacha.

               (3)Chun críocha an Airteagail seo, beidh cóimheas na gcaillteanas ionchasach de bharr risíochta i gcás mhainneachtain na risíochtaí foluiteacha, méadaithe faoi 12.5, san áireamh san ualú priacail a bheadh infheidhme faoin gCur Chuige IRB i gcomhréir le Caibidil 3.

               (4)I gcás ina mbeidh an tualú priacail uasta ríofa i gcomhréir le mír 1 níos lú ná na hualuithe priacail íosta atá leagtha amach in Airteagal 259 go hAirteagal 264, de réir mar is infheidhme, bainfear úsáid as an ualú priacail níos lú sin seachas an tualú priacail íosta.

               Airteagal 268
               Ceanglais maidir le caipiteal uasta

               (1)Féadfaidh institiúid tionscnóra, institiúid is urraitheoir nó institiúid eile a úsáideann SECIRBA, nó institiúid tionscnóra nó institiúid is urraitheoir a úsáideann SECERBA nó SECSA, féadfaidh sí ceanglas caipitil uasta a chur i bhfeidhm le haghaidh an tsuímh urrúsúcháin atá ina seilbh atá cothrom leis na ceanglais chaipitil a bheadh le ríomh faoi Chaibidil 2 nó faoi Chaibidil 3 i ndáil leis na risíochtaí forluiteacha murach go ndearnadh iad a urrúsú. Chun críocha an Airteagail seo, beidh méid na gcaillteanas ionchasach a bhaineann leis na risíochtaí sin a ríomhadh faoi Chaibidil 3, agus méid na gcaillteanas neamhionchasach arna niolrú faoi fhachtóir 1.06, san áireamh sa cheanglas caipitil IRB.

               (2)I gcás comhthiomsuithe measctha, déanfar an ceanglas caipitil uasta a chinneadh trí mheánualú risíochta cheanglais chaipitil na gcodanna IRB agus sciartha an Chur Chuige Chaighdeánaithe na risíochtaí foluiteacha a ríomh, i gcomhréir le mír 1.

               (3)Is é a bheidh sa cheanglas caipitil uasta an toradh a fhaightear nuair a iolraítear an méid arna ríomh i gcomhréir le mír 1 nó le mír 2 faoin bhfachtóir P, fachtóir a ríomhtar mar seo a leanas:

               (a)i gcás institiúid ag a bhfuil suíomh urrúsúcháin amháin nó níos mó in aon tráinse amháin, beidh an fachtóir P cothrom le cóimheas mhéid ainmniúil na suíomh urrúsúcháin atá i seilbh na hinstitiúide sin sa tráinse sin agus méid ainmniúil an tráinse;

               (b)i gcás institiúid a bhfuil suíomhanna urrúsúcháin aici i dtráinsí éagsúla, beidh an fachtóir P cothrom leis an gcion uasta úis thar na tráinsí. Chun na críche sin, déanfar cion an úis i gcomhair gach ceann de na tráinsí éagsúla a ríomh mar atá leagtha amach i bpointe (a).

               (4)Agus an ceanglas caipitil uasta á ríomh i gcomhair suíomh urrúsúcháin i gcomhréir leis an Airteagal seo, bainfear an méid iomlán d'aon fháltas ar dhíolachán agus ar stríocaí úis amháin feabhsaithe creidmheasa a eascraíonn as an idirbheart urrúsúcháin ó ítimí Ghnáthchothromas Leibhéal 1 i gcomhréir le hAirteagal 36(1)(k).

               Foroinn 5
                  Forálacha ilchineálacha

               Airteagal 269
               Athurrúsuithe

               (1)I gcás suíomh in athurrúsú, cuirfidh institiúidí SECSA i bhfeidhm i gcomhréir le hAirteagal 263, agus na hathruithe seo a leanas air:

               (a)W = 0 i gcás aon risíocht ar thráinse urrúsúcháin laistigh den chomhthiomsú forluiteach risíochtaí;

               (b)p = 1.5;

               (c)beidh an tualú priacail a thiocfaidh as sin faoi réir íosteorainn ualú priacail 100 %.

               (2)Déanfar KSA le haghaidh na risíochtaí urrúsúcháin foluiteacha a ríomh i gcomhréir le Foroinn 2.

               (3)Ní chuirfear na ceanglais chaipitil uasta atá leagtha amach i bhForoinn 4 i bhfeidhm ar shuíomhanna athurrúsúcháin.

               (4)Sa chás gur meascán de thráinsí urrúsúcháin agus de chineálacha eile sócmhainní atá i gcomhthiomsú na risíochtaí foluiteacha, déanfar an paraiméadar KA a chinneadh mar an meánualú ainmniúil risíochta den KA a dhéanfar a ríomh ar bhonn aonair le haghaidh gach fothacar risíochtaí.

               Airteagal 270
               Suíomhanna sinsearacha in urrúsúcháin FBM

               Féadfaidh institiúid tionscnóra méideanna risíochta atá ualaithe ó thaobh priacail a ríomh i ndáil le suíomh urrúsúcháin i gcomhréir le hAirteagal 260, Airteagal 262 nó Airteagal 264, de réir mar is infheidhme, i gcás ina gcomhlíontar na coinníollacha seo a leanas:

               (a)comhlíonann an turrúsú na ceanglais atá leagtha amach in Airteagal 6(2) den [Rialachán Urrúsúcháin], seachas pointe (a) den mhír sin;

               (b)tá an suíomh incháilithe mar an suíomh urrúsúcháin sinsearach;

               (c)tá an turrúsú bunaithe ar chomhthiomsú risíochtaí le haghaidh gnóthas, ar choinníoll go bhfuil 80 % díobh ar a laghad, ó thaobh chothroime na punainne de, incháilithe mar FBManna mar atá sainmhínithe in Airteagal 501, tráth eisiúint an urrúsaithe;

               (d)déantar an priacal creidmheasa a bhaineann leis na suíomhanna nach gcoinníonn an institiúid tionscnóra a aistriú trí ráthaíocht nó contraráthaíocht a chomhlíonann na ceanglais le haghaidh cosaint neamhchistithe creidmheasa atá leagtha amach i gCaibidil 4 den Chur Chuige Caighdeánaithe i leith priacal creidmheasa;

               (e)is rialtas láir nó banc ceannais Ballstáit, banc forbartha iltaobhach nó eagraíocht idirnáisiúnta, de réir mar is infheidhme, é an ráthóir nó an contraráthóir, ar choinníoll go bhfuil na risíochtaí leis an ráthóir nó leis an gcontraráthóir incháilithe d'ualú priacail 0 % faoi Chaibidil a Dó de Chuid a Trí.

               Airteagal 270a
               Ualú priacail breise

               (1)I gcás nach gcomhlíonann institiúid na ceanglais i gCaibidil 2 den [Rialachán Urrúsúcháin] in aon cháil ábhartha mar gheall ar fhaillí nó ar mhainneachtain na hinstitiúide, forchuirfidh na húdaráis inniúla ualú priacail breise comhréireach nach lú ná 250 % den ualú priacail é (agus tairseach 1 250 % leis), ualú a mbeidh feidhm aige maidir leis na suíomhanna urrúsúcháin iomchuí ar an tslí a shonraítear in Airteagal 247(6) nó Airteagal 337(3) faoi seach. Méadóidh an tualú priacail breise de réir a chéile gach uair a dhéanfar sárú ina dhiaidh sin ar na forálacha maidir le dícheall cuí. Cuirfidh na húdaráis inniúla san áireamh na díolúintí d'urrúsuithe áirithe a thugtar in Airteagal 4(4) den [Rialachán Urrúsúcháin] tríd an ualú priacal a d'fhorchuirfí murach sin faoin Airteagal seo a laghdú i leith urrúsú a bhfuil feidhm ag Airteagal 4(4) den [Rialachán Urrúsúcháin] maidir leis.

               (2)Forbróidh ÚBE dréachtchaighdeáin theicniúla cur chun feidhme d'fhonn cóineasú na gcleachtas maoirseachta a éascú i dtaca le mír 1 den Airteagal seo a chur chun feidhme, lena náirítear na bearta a ghlacfar i gcás ina sárófar na hoibleagáidí maidir le dícheall cuí agus bainistíocht priacail. Cuirfidh ÚBE na dréachtchaighdeáin theicniúla cur chun feidhme sin faoi bhráid an Choimisiúin faoin 1 Eanáir 2014.

               (3)Tugtar an chumhacht don Choimisiún na caighdeáin theicniúla cur chun feidhme sin dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1093/2010.

               Roinn 4
                  Measúnuithe creidmheasa seachtracha

               Airteagal 270b
               Measúnuithe creidmheasa á núsáid ag IMCSanna

               Ní fhéadfaidh institiúidí measúnuithe creidmheasa a úsáid chun ualú priacail de chuid suímh urrúsúcháin a chinneadh i gcomhréir leis an gCaibidil seo ach amháin sa chás ina bhfuil an measúnú creidmheasa eisithe nó má tá sé formhuinithe ag IMCS i gcomhréir le Rialachán (CE) Uimh. 1060/2009.

               Airteagal 270c
               Ceanglais a bheidh le comhlíonadh ag measúnuithe creidmheasa IMCSanna

               Chun méideanna risíochta atá ualaithe ó thaobh priacail a ríomh de réir Roinn 3, ní úsáidfidh institiúidí measúnú creidmheasa de chuid IMCS ach amháin má chomhlíontar na coinníollacha seo a leanas:

               (a)níl neamhréir ar bith idir na cineálacha íocaíochtaí atá léirithe sa mheasúnú creidmheasa agus na cineálacha íocaíochtaí a bhfuil an institiúid ina dteideal faoin gconradh as a dtagann an suíomh urrúsúcháin atá i gceist;

               (b)foilsíonn an IMCS na measúnuithe creidmheasa agus an fhaisnéis maidir leis an anailís caillteanais agus sreabhadh airgid, íogaireacht na rátálacha i leith athruithe i dtoimhdí foluiteacha na rátálacha, lena náirítear feidhmíocht na risíochtaí foluiteacha, agus maidir leis na nósanna imeachta, modheolaíochtaí, toimhdí agus príomhghnéithe atá ina mbuntaca leis na measúnaithe i gcomhréir le Rialachán (CE) Uimh. 1060/2009. Chun críocha an phointe seo, measfar faisnéis a bheith ina faisnéis atá ar fáil go poiblí má dhéantar í a fhoilsiú i bhformáid inrochtana. Ní mheasfar faisnéis nach gcuirtear ar fáil ach do líon teoranta eintiteas a bheith ina faisnéis atá ar fáil go poiblí;

               (c)tá na measúnuithe creidmheasa san áireamh i maitrís thrasdultach an IMCS;

               (d)níl an measúnú creidmheasa bunaithe nó bunaithe i bpáirt ar thacaíocht neamhchistithe arna soláthar ag an institiúid féin. Sa chás go mbeidh suíomh bunaithe nó bunaithe i bpáirt ar thacaíocht neamhchistithe, measfaidh an institiúid an suíomh sin amhail is dá mbeadh sé gan rátáil ar mhaithe le méideanna risíochta atá ualaithe ó thaobh priacail a ríomh don suíomh sin i gcomhréir le Roinn 3;

               (e)tá gealltanas tugtha ag an IMCS mínithe a fhoilsiú maidir leis an tionchar a bheidh ag feidhmíocht risíochtaí foluiteacha ar an measúnú creidmheasa.

               Airteagal 270d
               Measúnuithe creidmheasa a úsáid

               (1)Féadfaidh institiúid IMCS amháin nó níos mó a ainmniú, agus úsáidfear measúnuithe creidmheasa ón institiúid/ó na hinstitiúidí sin chun an chuid sin dá méideanna risíochta atá ualaithe ó thaobh priacail a ríomh faoin gCaibidil seo ('IMCS ainmnithe').

               (2)Bainfidh institiúid úsáid as measúnuithe creidmheasa ar a suíomhanna urrúsúcháin go comhsheasmhach agus ní go roghnach agus, chun na gcríoch sin, comhlíonfaidh an institiúid na ceanglais seo a leanas:

               (a)ní úsáidfidh institiúid measúnuithe creidmheasa IMCS dá suíomhanna i dtráinsí áirithe agus measúnuithe creidmheasa de chuid IMCS eile dá suíomhanna i dtráinsí eile laistigh den urrúsú céanna a d'fhéadfadh a bheith nó gan a bheith rátáilte ag an gcéad IMCS;

               (b)i gcás ina bhfuil dhá mheasúnú creidmheasa ó IMCSanna ainmnithe ann maidir le suíomh, bainfidh an institiúid úsáid as an measúnú creidmheasa is lú fabhar;

               (c)i gcás ina bhfuil trí mheasúnú creidmheasa nó níos mó ó IMCSanna ainmnithe ann maidir le suíomh, bainfear úsáid as an dá mheasúnú creidmheasa is fabhraí. Má tá an dá mheasúnú creidmheasa is fabhraí éagsúil le chéile, bainfear úsáid as an measúnú is lú fabhar;

               (d)ní iarrfaidh institiúid go ndéanfar rátálacha is lú fabhar a tharraingt siar.

               (3)I gcás ina bhfuil cosaint chreidmheasa iomlán nó i bpáirt i gcomhréir le Caibidil 4 ag na risíochtaí is bunús le hurrús leas agus gur léirigh IMCS ainmnithe an tionchar atá ag an gcosaint sin sa mheasúnú creidmheasa ar shuíomh urrúsúcháin, úsáidfidh an institiúid an tualú priacail a bhaineann leis an measúnú creidmheasa sin. I gcás nach bhfuil an chosaint chreidmheasa dá dtagraítear sa mhír seo incháilithe faoi Chaibidil 4, ní aithneofar an measúnú creidmheasa agus láimhseálfar an suíomh urrúsúcháin mar shuíomh gan rátáil.

               (4)I gcás ina mbaineann suíomh urrúsúcháin leas as cosaint chreidmheasa i gcomhréir le Caibidil 4 agus gur léirigh IMCS ainmnithe an tionchar atá ag an gcosaint sin ina mheasúnú creidmheasa, láimhseálfaidh an institiúid an suíomh urrúsúcháin amhail agus dá mba shuíomh gan rátáil é agus déanfaidh sí méideanna risíochta atá ualaithe ó thaobh priacail a ríomh i gcomhréir le Caibidil 4.

               Airteagal 270e
               Urrús a mhapáil

               Forbróidh ÚBE dréachtchaighdeáin theicniúla cur chun feidhme chun na céimeanna cáilíochta creidmheasa atá leagtha amach sa Chaibidil seo a bhaineann le measúnuithe creidmheasa ábhartha gach IMCS a mhapáil ar bhealach oibiachtúil agus comhsheasmhach. Chun críocha an Airteagail seo, déanfaidh ÚBE an méid seo a leanas, go háirithe:

               (a)idirdhealú idir na céimeanna coibhneasta priacail a chuirtear in iúl i ngach measúnú;

               (b)fachtóirí cainníochtúla a mheas, amhail rátaí mainneachtana nó caillteanais agus feidhmíocht stairiúil na measúnuithe creidmheasa a rinne gach IMCS thar aicmí sócmhainne éagsúla;

               (c)fachtóirí cáilíochtúla a mheas, amhail raon na nidirbheart arna mheasúnú ag an IMCS, a mhodheolaíocht agus an bhrí atá lena mheasúnuithe creidmheasa, go háirithe cé acu a chuirtear san áireamh: an caillteanas ionchasach nó an chéad chaillteanas Euro, agus íocaíocht thráthúil úis nó íocaíocht dheiridh úis;

               (d)iarracht a dhéanamh a áirithiú go mbaineann suíomhanna urrúsúcháin lena gcuirtear an tualú priacail céanna i bhfeidhm ar bhonn measúnuithe creidmheasa na nIMCSanna, go mbaineann céimeanna coibhéiseacha de phriacal creidmheasa leo.

               Cuirfidh ÚBE na dréachtchaighdeáin theicniúla cur chun feidhme sin faoi bhráid an Choimisiúin faoin 1 Iúil 2014.

               Tugtar an chumhacht don Choimisiún na caighdeáin theicniúla cur chun feidhme sin dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1093/2010.

               (5)Cuirtear an méid seo a leanas in ionad Airteagal 337:

               'Airteagal 337

               Ceanglas cistí dílse le haghaidh ionstraimí urrúsúcháin

               (1)Maidir le hionstraimí sa leabhar trádála ar suíomhanna urrúsúcháin iad, déanfaidh an institiúid ualú ar na suíomhanna glana arna ríomh i gcomhréir le hAirteagal 327(1) le 8 % den ualú priacail a chuirfeadh an institiúid i bhfeidhm ar an suíomh ina leabhar neamhthrádála i gcomhréir le Caibidil 5 de Theideal II, Cuid a Trí, Roinn 3.

               (2)Agus ualuithe priacail á ríomh chun críocha mhír 1, féadfar meastacháin ar PD agus ar LGD a chinneadh bunaithe ar na meastacháin a fhaightear ó chur chuige IRC atá ag institiúid ar tugadh cead di úsáid a bhaint as samhail inmheánach i gcomhair priacal sonrach ionstraimí fiachais. Ní fhéadfar an rogha dheiridh sin a úsáid ach amháin le cead na núdarás inniúil, cead a thabharfar má chomhlíonann na meastacháin sin na ceanglais chainníochtúla maidir leis an gCur Chuige Bunaithe ar Rátálacha Inmheánacha atá leagtha amach i dTeideal II, Caibidil 3.

               I gcomhréir le hAirteagal 16 de Rialachán (AE) Uimh. 1093/2010, eiseoidh ÚBE treoirlínte maidir le meastacháin ar PD agus ar LGD a úsáid mar ionchuir nuair atá na meastacháin sin bunaithe ar chur chuige IRC.

               (3)I gcás suíomhanna urrúsúcháin atá faoi réir ualú priacail breise i gcomhréir le hAirteagal 247(6), cuirfear 8 % den ualú priacail iomlán i bhfeidhm.

               (4)Suimeoidh an institiúid a suíomhanna ualaithe a thagann ó chur i bhfeidhm mhír 1, mhír 2 agus mhír 3, is cuma más suíomhanna fada nó suíomhanna gearra iad, d'fhonn a ceanglas cistí dílse le haghaidh priacal sonrach a ríomh, seachas i gcás suíomhanna urrúsúcháin atá faoi réir Airteagal 338(4).

               (5)I gcás nach gcomhlíonann institiúid tionscnóra d'urrúsú traidisiúnta na coinníollacha maidir le haistriú priacail shuntasaigh atá leagtha amach in Airteagal 244, áireoidh an institiúid tionscnóra, agus an ceanglas cistí dílse á ríomh, na risíochtaí is bunús leis an urrúsú amhail agus nach ndearnadh na risíochtaí sin a urrúsú.

               I gcás nach gcomhlíonann institiúid tionscnóra d'urrúsú sintéiseach na coinníollacha maidir le haistriú priacail shuntasaigh atá leagtha amach in Airteagal 245, áireoidh an institiúid tionscnóra, agus na ceanglais cistí dílse á ríomh, na risíochtaí is bunús leis an urrúsú amhail agus nach ndearnadh na risíochtaí sin a urrúsú agus déanfaidh sí neamhaird de thionchar an urrúsaithe shintéisigh chun críocha cosaint chreidmheasa.'

               (9)Scriostar Cuid a Cúig.

               (10)In Airteagal 456(1), cuirtear isteach an pointe (k) seo a leanas:

               (a)leasú ar na forálacha a bhaineann le méideanna risíochta atá ualaithe ó thaobh priacail na suíomhanna urrúsúcháin a ríomh mar atá leagtha amach in Airteagail 247 go hAirteagal 270a chun forbairtí nó leasuithe ar chaighdeáin idirnáisiúnta maidir le hurrúsuithe a chur san áireamh.

               (11)In Airteagal 457, cuirtear an méid seo a leanas in ionad phointe (c):

               (a)'na ceanglais cistí dílse maidir le hurrúsú a leagtar síos in Airteagal 242 go hAirteagal 270a'.

               (12)Cuirtear isteach Airteagal 519a seo a leanas:

               'Airteagal 519a

               Tuarascáil

               Faoi cheann 3 bliana ar a dhéanaí ó [iontráil dáta theacht i bhfeidhm an Rialacháin seo], cuirfidh an Coimisiún tuarascáil ar chur i bhfeidhm fhorálacha Chaibidil 5 de Theideal II, Cuid a Trí chuig Parlaimint na hEorpa agus chuig an gComhairle i bhfianaise fhorbairtí na margaí urrúsúcháin. Déanfar measúnú sa tuarascáil, go háirithe, ar an tionchar atá ag an ordlathas modhanna atá leagtha amach in Airteagal 254 maidir le gníomhaíochtaí eisiúna agus infheistíochta ó institiúidí i margaí urrúsúcháin an Aontais agus ar na hiarmhairtí ar chobhsaíocht airgeadais an Aontais na mBallstát.

               Airteagal 2
               Bearta eatramhacha a bhaineann le suíomhanna urrúsúcháin gan íoc

               I ndáil le suíomhanna urrúsúcháin gan íoc amhail an [dáta atá leagtha amach in Airteagal 3(2)/dáta socraithe], féadfaidh institiúidí leanúint d'fhorálacha i gCaibidil 5 de Theideal II, Cuid a Trí agus Airteagal 337 de Rialachán (AE) Uimh. 575/2013 a chur i bhfeidhm go dtí an 31 Nollaig 2019 ar urrúsuithe sa leagan a bhí i bhfeidhm an [lá roimh an dáta atá leagtha amach in Airteagal 3(2)], ar an gcoinníoll go ndéanfaidh an institiúid:

               (a)fógra a thabhairt don údaráis inniúil go bhfuil sé ar intinn aici an tAirteagal seo a chur i bhfeidhm, faoin [dáta socraithe] ar a dhéanaí;

               (b)an tAirteagal seo a chur i bhfeidhm i leith gach suíomh urrúsúcháin oscailte atá i seilbh na hinstitiúide ar an [dáta atá leagtha amach in Airteagal 3(2)/dáta socraithe].

               Airteagal 3
               Teacht i bhfeidhm agus an dáta cur i bhfeidhm

               (1)Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               (2)Beidh feidhm ag an Rialachán seo ón [dáta cur i bhfeidhm].

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  Rialachán Tarmligthe (AE) Uimh. 2015/61 ón gCoimisiún an 10 Deireadh Fómhair 2014 chun forlíonadh a dhéanamh ar Rialachán (AE) Uimh. 575/2013 maidir le cumhdach leachtachta le haghaidh Institiúidí Creidmheasa (IO L 11, 17.1.2015, lch. 1).

                     (2)
                  Rialachán (AE) Uimh. 575/2013 ó Pharlaimint na hEorpa agus ón gComhairle maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 (IO L 176, 27.6.2013, lch. 1).

                     (3)

                     http://www.bis.org/bcbs/publ/d303.pdf

                     (4)

                     http://www.bis.org/press/p150723.htm

                     (5)
                  Féach

                     https://www.eba.europa.eu/documents/10180/950548/EBA+report+on+qualifying+securitisation.pdf

                     (6)
                  Féach

                     https://ec.europa.eu/eusurvey/publication/securitisation2015?language=en

                     (7)
                  Féach

                     http://eur-lex.europa.eu/resource.html?uri=cellar:9df9914f-6c89-48da-9c53-d9d6be7099fb.0009.03/DOC_1&format=PDF

                     (8)
                  Rialachán Cur Chun Feidhme (AE) Uimh. 602/2014 an 4 Meitheamh 2014 ón gCoimisiún lena leagtar síos caighdeáin theicniúla cur chun feidhme d'fhonn cóineasú cleachtas maoirseoireachta a éascú i dtaca le hualuithe breise priacail a chur chun feidhme i gcomhréir le Rialachán (AE) Uimh. 575/2013 (IO L 166, 5.6.2014, lgh. 22–24).

                     (9)
                  IO L C68, 6.3.2012, lch. 39.

                     (10)
                  Féach

                     https://www.eba.europa.eu/documents/10180/950548/EBA+report+on+qualifying+securitisation.pdf